Obradović i Radulović: Tražimo da Skupština raspravlja o Kosovu i Metohiji | Двери\nObradović i Radulović: Tražimo da…\nNakon inicijativa za razrešenje predsednika Republike i izglasavanje nepoverenja Vladi, PG Dveri i PG Dosta je bilo pokrenule su inicijativu za sazivanje posebne sednice Narodne skupštine na temu međunarodnih pritisaka u vezi sa Kosovom i Metohijom.\nDveri i Dosta je bilo smatraju da je ovo trenutno najvažnija tema i da nema smisla da se o tome govori po nekakvim ćoškovima i zatvorenim okruglim stolovima, a da se ne raspravlja u najvišem zakonodavnom telu. Takođe je nužno da Ana Brnabić, Ivica Dačić, Nebojša Stefanović, Marko Đurić i Aleksandar Vučić odgovore na pitanja poslanika o pregovorima koje vode i odlukama koje donose.\nBoško Obradović je predstavio razloge za podnošenje ovog zahteva za posebnu sednicu i napomenuo da su Dveri još 6. oktobra 2016. predložile jednu takvu sednicu i danas to ponavljaju zajedno sa poslaničkom grupom DJB. Kako je rekao ovo je 11 po redu zahtev, a nijedna sednica nije održana, iako član Zakon o Narodnoj skupštini i Poslovnik o radu Narodne skupštine jasno definišu obavezu predsednika Skupštine da ih zakaže i obavezu ministara da dođu na skupštinska zasedanja na aktuelne teme na zahtev narodnih poslanika.\n„Aleksandar Vučić je došao na vlast zato što je obećao da će završiti sa Kosovom svojim zapadnim mentorima koji su ga i doveli na vlast 2012. Ako to nije tako – zašto se ne zakaže posebna sednica Narodne skupštine na temu KiM, pa da najviši državni organ Republike Srbije razmotri najvažnije i najaktuelnije državno i nacionalno pitanje danas?“ – rekao je Obradović.\nSaša Radulović je istakao da je očigledno veliki pritisak na Srbiju i da se sve više govori o modelu dve Nemačke koji podrazumeva da Kosovo dobije stolicu u UN, ali bez međusobnog priznavanja. On ističe da je jasno da je za tako nešto potrebna promena Ustava i izbacivanje preambule čemu se „Dosta je bilo oštro protivi“. Po njemu to je jedan od razloga što nisu bili pozvani na sastanak sa nemačkim zvaničnicima, jer i oni znaju da na stavove DJB po ovom pitanju ne mogu uticati.\nKako je rekao, predsednica skupštine očigledno krši zakon i poslovnik i ignoriše zahteve za sazivanje sednice te stoga jedini metod pritiska treba da budu mediji i zato ovo treba da bude na naslovnim stranama svih novina.\nPodsećamo da su 4 narodna poslanika PG NS-Pokret za spas Srbije podržala inicijative za smenu predsednika Republike i izglasavanje nepoverenja Vlade, dok se ostali narodni poslanici opozicionih PG još uvek nisu oglasili u vezi sa ovim inicijativama. PG Dveri i DJB i dalje očekuju njihove komentare.\nCategory: БГД кампања 20. фебруара 2018. Leave a comment\nTags: BGD kampanjaBoško ObradovićKonferencije za medijeSaša Radulović\nPreviousPrevious post:Kostić: Nikakve koristi za Srbe u regionu nema od Vučićevih posetaNextNext post:Boško Obradović: Zamenik predsednika opštine Zemun otkrio kriminal SNS


Iran se zaista nije šalio: Teheran učetvorostručio proizvodnju obogaćenog uranijuma | Telegraf - Najnovije vesti\n21. maj 2019 | 11:31\nPredsednik Irana kaže da se zalaže za razgovore i diplomatiju, ali da trenutno nema uslova za to\nIranski predsednik Hasan Rohani izjavio je da je za razgovore i diplomatiju, ali ne pod trenutnim uslovima, javila je državna agencija Irna. Teheran je, za to vreme dok se ne ostvare uslovi za razgovor, nastavio sa obogaćivanjem uranijuma.\n- Situacija trenutno nije stabilna za razgovore i otpor je naš jedini izbor - rekao je Rohani, prenosi Rojters.\nPredsednik SAD Donald Tramp poručiio je ranije da će se Iran suočiti s "velikom silom" ako pokuša bilo šta protiv američkih interesa na Bliskom istoku.\nInače, Iran je pre skoro dve nedelje zapretio da će prekršiti određene delove nuklearnog sporazuma i da će nastaviti sa obogaćivanjem uranijuma ukoliko se zapadne zemlje ne budu držale svog dela tog dogovora.\nPotezi Irana objavljeni su u ponedeljak, a Behroz Kamalvandi, jedan od predstavnika iranske vlasti rekao je da je ta odluka donesena kako bi se suzbile ofanzivne sankcije.\nPo sporazumu sklopljenom 2015. godine, Iran se saglasio da će zalihe obogaćenog uranijuma prevesti u drugu zemlju ili prodati. Ranije ovog meseca, Vašington je blokirao "pošiljke".\nUmesto da nastavi da ispunjava obaveze iz sporazuma, Iran je nastavio sa obogaćivanjem uranijuma, a taj iznos čak prelazi gornju granicu utvđenu sporazumom.\nIako još nije poznato koliko je fisionog materijala Iran do sada uskladištio, Kamalvandi je rekao da će doći do brojke od 300 kilograma za samo nekoliko nedelja.\nOn je takođe upozorio da ukoliko se narastajući problem ne reši u roku od 60 dana, Iran će nastaviti da oplemenjuje uranijuma na mnogo više nivoe.\nPre sporazuma, Iran je imao kapacitet da omogati uranijum do 20 odsto, što je znatno ispod 90 odsto potrebnih za nuklearno oružje, ali opet mnogo više od 3,6 odsto na koliko je sporazum ograničio proizvodnju.\nPredsednik SAD Donald Tramp povukao je prošle godine svoju zemlju iz nuklearnog sporazuma, uvodeći ponovne ekonomske sankcije.\nPogledajte video: Dok Amerika preti razaranjem Irana hajde da pogledamo najlepšu kuću te zemlje\nTagovi: Hasan Rohani, Iran, Nuklearni sporazum, obogaceni uranijum, SAD, Teheran, uranijum, Vašington


Obilježen Svjetski dan turizma - Nastavak podrške projektu Via Dinarica - Akta.ba\nPotpisan Ugovor o sufinansiranju projekta Via Dinarica u vrijednosti od 200.000 KM.\n27.09.2018. 11:24 Izvor: / Fena\nFederalna ministrica okoliša i turizma Edita Đapo i Sukhrob Khoshmukhamedov, zamjenik rezidentne predstavnice Razvojnog programa Ujedinjenih nacija (UNDP) BiH, potpisali su danas Ugovor o sufinansiranju projekta Via Dinarica u vrijednosti od 200.000 KM koje je ministarstvo izdvojilo za dalju podršku tog projekta, a povodom Svjetskog dana turizma.\nVia Dinarica - platforma za održivi razvoj turizma i lokalni ekonomski rast, je inicijativa koju finansiraju Agencija SAD-a za međunarodni razvoj (USAID) u BiH, Agencija Vlade Italije za razvojnu saradnju i Razvojni program Ujedinjenih nacija (UNDP) u BiH, a provodi se uz podršku i u partnerstvu s Ministarstvom vanjske trgovine i ekonomskih odnosa Bosne i Hercegovine, Federalnim ministarstvom okoliša i turizma i Ministarstvom trgovine i turizma Republike Srpske.\nĐapo je naglasila da “Federalno ministarstvo okoliša i turizma već treću godinu zaredom podržava Via Dinarica kao potvrđeni i međunarodno priznati brend, koji korištenjem prirodnih i kulturnih resursa osigurava egzistenciju lokalnom stanovništvu, uz poštovanje raznolikosti i očuvanje okoliša.”\nSredstvima tog ministarstva bit će osigurana podrška projektima u okviru Via Dinarica za korisnike s područja Federacije Bosne i Hercegovine u svrhu unapređenja turističke ponude i povećanja raznolikosti turističkih usluga i proizvoda.\nKhoshmukhamedov je istakao da je “Via Dinarica osmišljena s ciljem smanjenja ekonomskih, društvenih i regionalnih nejednakosti u Bosni i Hercegovini, kao i da poveća konkurentnost BiH u oblasti turizma u prirodi.” Izrazio je zadovoljstvo što je “Via Dinarica, koja povezuje prirodne i kulturne znamenitosti u Dinaridima i na ovaj način prepoznata i priznata od strane domaćih institucija vlasti kao velika razvojna šansa i potencijal, prije svega, za Bosnu i Hercegovinu.”


2019. godina za Ovnove će biti godina uspona i padova, pomešanih osećanja i rezultata. Tokom prvih meseci bićete anksiozni, čak i besni, uprkos tome što će vam se dešavati i neke lepe stvari. Između vas i članova vaše porodice pojaviće se distanca, naročito kada je u pitanju muški deo rodbine - otac ili brat. Savetuje se da budete oprezni i s pažnjom posmatrate sve što se dešava oko vas. Izvesni su i finansijski problemi, a vi ćete biti ubeđeni da vam se život potpuno urušava na svim poljima, predviđa godišnji horoskop za 2019. godinu. Ipak, i pored svega, na momente ćete osećati snagu i samopouzdanje, zahvaljujući kojim ćete uspevati da idete bar pomalo napred.\nPostoji mogućnost da se situacija na poslu značajno poboljša - da pronađete sjajan novi posao ili da veoma napredujete na starom. Krajem godine, godišnji horoskop za 2019. za Ovna predviđa finu novčanu dobit i sjajan period za ulaganje ili kupovinu neke nekretnine. Ukoliko je bilo problema sa zdravljem, očekuje se da se oni srede do leta 2019, ali bi trebalo da se pozabavite vežbanjem i zdravijom ishranom, ako želite da ostanete zdravi i izgledate lepo.\nU drugoj polovini godine, godišnji horoskop za 2019. za Ovna predviđa mogućnost ostvarenja svih želja. Pripremite se - moguć je veliki novčani izdatak koji će imati veze sa porodicom, poput putovanja ili neke svečanosti. Kako se godina bude približavala kraju, osećaćete sve više mira i pozitivnosti iznutra, što će vam konačno doneti olakšanje od briga. Tada ćete osetiti potrebu da rešite sve nesuglasice sa bliskim osobama, u čemu ćete i uspeti.


Bolji uslovi za đake u 16 osnovnih škola\nNaslovna/Banjaluka/Bolji uslovi za đake u 16 osnovnih škola\nĐaci i nastavnici iz 16 osnovnih škola sa područja Banje Luke u novoj školskoj godini trebalo bi da imaju bolje uslove za rad, a u okviru velikog projekta obnove školskih objekata vrijednog oko 600.000 KM.\nOvaj projekat, Grad, iako nema zakonsku obavezu, nastavio je i ove godine u saradnji sa republičkim institucijama. Iz gradskog budžeta je obezbijeđeno 150.000 KM, dok je Vlada RS obezbjedila 400.000 KM i predsjednica Republike Željka Cvijanović 57.000 KM.\nKako je planirano, tokom ljeta bi trebalo da budu obavljeni određeni radovi, a neke od škola su već pokrenule postupke javnih nabavki za izbor izvođača radova, kako bi tokom školskog raspusta ovi projekti bili završeni.\nJedna od njih je Osnovna škola „Sveti Ćirilo i Metodije“ Piskavica, u kojoj će biti sanirani sanitarni čvorovi. Osim ovih radova, Grad će ovoj školi sufinansirati troškove gradnje objekta za smještaj ogrevnog drveta.\nNa područnom odjeljenju OŠ „Miroslav Antić“ u Borkovićima planirana je zamjena krova, za šta je obezbijeđeno nešto više od 100.000 KM.\nBolje uslove od jeseni, trebalo bi da imaju i učenici u školi „Mladen Stojanović“ u Bronzanom majdanu, gdje je planirana obnova krovne površine i toaleta, kao i u OŠ „Petar Kočić“ gdje će biti zamijenjen dio vanjske stolarije i sanirani podovi.\nI đaci Osnovne škole “Branislav Nušić” u područnom odjeljenju u Donjim Kolima novu školsku godinu započeće u boljim uslovima, kao i osnovci u Kuljanima u čijoj će školi biti sanirani parketi u 13 učionica.\nSanacija toaleta planirana je i u školama: „Georgi Stojkov Rakovski“ (81.037 KM), „Đura Jakšić“ (37.399 KM), „Milutin Bojić“- područno odjeljenje u Mišinom hanu (24.181 KM) i „Ivan Goran Kovačić“ (15.000 KM).\nZa područno odjeljenje OŠ „Stanko Rakita“ u Debeljacima izdvojeno je 13.000 KM za uvođenje centralnog grijanja, za OŠ „Vuk Stefanović Karadžić“ 15.000 KM za zamjenu dijela unutrašnje stolarije, a za nabavku namještaja za dograđenih osam učionica škole „Branko Radičević“ planirano je 46.949 KM.\nBlizu 7.000 KM namijenjeno je za kotlovnicu za školu u Česmi, a po 5.000 KM za radove u školama „Milan Rakić“ i „Borisav Stanković“.\nDodatno, očekuju se sredstva iz spoljnih izvora za još nekoliko škola, kandidovanih za projekte energetske efikasnosti, a čija bi realizacija trebala početi naredne godine.\nProšle godine različiti radovi izvedeni su u 26 osnovnih i srednjih škola na području grada, za šta je izdvojeno 1,9 miliona KM.\nbanje obnova Piskavica projekat radovi RS sanacija smještaj učenici Vlada RS\nIvanić: Imamo plan za obnovu Srpske\n50 dana okupljanja: Gradonačelniče, ljudi samo traže pravdu za koju se nadaju da nije umrla u Banjaluci!\nNa proljeće izgradnja kružnog toka kod „Lesnine“\nUtorak, 21. Januara, 2020.\nRezervišite smještaj za vrijeme Fresh Wave Heaven izdanja festivala!\nČetvrtak, 25. Jula, 2019.\nUčenici iz Banjaluke uručena nagrada takmičenja “Moj grad u EU”\nPetak, 25. Maja, 2018.\nDnevni horoskop za 13. april 2019: Blizanci pred rastankom, Lav zabrinut, Strijelcu mogući gubici…\nU Gomionici izloženi rukopisi stari više od 700 godina\nSrijeda, 4. Decembra, 2019.


Lijanović osnovao grupu za organizirani kriminal kojoj je pristupilo 56 osoba iz FBiH? - Grude Online\nAkcija kodnog naziva „Meso“ na terenu se počela provoditi još u ljeto prošle godine, kada su pripadnici Državne agencije za istrage i zaštitu (SIPA), po naredbama Suda i Tužiteljstva BiH, počeli privremeno izuzimati dokumentaciju od više osoba koje se dovode u vezu s nekoliko kaznenih djela, uključujuci i pranje novca u iznosu od oko 11 milijuna KM.\nMeđu njima je bio i federalni ministar poljoprivrede, vodoprivrede i šumarstva Jerko Ivankovic Lijanović (NSRzB).\nU srpnju prošle godine pripadnici SIPA-e pretresli su prostorije kompanije „Lijanovići“ u Širokom Brijegu te ured ministra Lijanovića u Vladi FBiH. Aktualni ministar poljoprivrede vecinski je vlasnik kompanije „Lijanoviići“.\n„Avaz“ je proteklih godina kontinuirano izvještavao o policijskim i tužiteljskim istragama koje su vođene protiv Lijanovica. Tako smo ekskluzivno objavili i zajedničku shemu istražitelja Uprave za indirektno oporezivanje (UIO) i SIPA-e koja svjedoči o organiziranom kriminalu kompanija koje su bile uvezane s Lijanovićima. Shema dokazuje da postoji sumnja u postojanje organiziranog kriminala te da je država oštećena za 72.928.550 KM.\nUprava za indirektno oporezivanje, naime, još 2011. prijavila je Lijanovice zbog utaje PDV-a od skoro pet milijuna KM. Za taj slučaj formiran je i specijalni tim sastavljen od predstavnika UIO, SIPA-e i Granične policije (GP) BiH, a u istragu je bila uključena i Federalna uprava policije (FUP).\nPredmet o utaji poreza vodi se u Tužiteljstvu BiH te se nalazi u poodmakloj fazi. Glavni osumnjičeni za organiziranje grupe za prevaru, koja je putem povezanih firmi utajila ili pogrešno prikazivala iznose za povrat PDV-a, jesu braca Slaven i Jerko Ivanković Lijanović.\nOsobe koje su bile ovlaštene u firmama koje su Lijanovići uvezali u shemu terete se za utaju poreza, prevare u povratu PDV-a, carinske prevare i niz drugih djela iz oblasti privrednog i organiziranog kriminala. U tom dijelu istrage otkriveno je da su porez utajivale i firme „Farmer“ iz Širokog Brijega, MI-MO iz Mostara i još nekoliko preduzeca koja su u vlasništvu ili su povezana s kompanijom „Lijanovići“.\nU Tužiteljstvu BiH nalazi se i kaznena prijava Uprave „Hypo banke“ protiv Lijanovića zbog počinjene prevare pri dobivanju kredita. Kako se tvrdi u prijavi, Lijanovići su prevarom, korupcijom i davanjem mita oštetili „Hypo banku“ za 64 milijuna KM, koliko iznose loši krediti plasirani širokobriješkoj obitelji.\nU Tužiteljstvu KS se vodi i istraga protiv Lijanovića na osnovu kaznene prijave koju je u svibnju prošle godine podnijela Federalna uprava policije. Istražitelji FUP-a utvrdili su da je Jerko Ivankovic Lijanovic osnovao grupu za organizirani kriminal kojoj je pristupilo 56 osoba iz FBiH. Ova grupa je oštetila budžet za 2.999.200 KM, navodi se u prijavi FUP-a.\nGrupa koju je osnovao Jerko Lijanović, kako se navodi u prijavi, osumnjičena je da je na nezakonit način, podmicivanjem birača i korištenjem teške imovinske situacije, utjecala na odlučivanje birača na opcim izborima održanim u listopadu 2010.\nGrupa predvođena Lijanovićem počinila je zlouporabe položaja, povrijedila slobodu odlučivanja birača i krivotvorila isprave.\nSIPA kod osoba optuženih za trgovinu drogom u...\nAkcija Delta u BiH: Pretresi u Grudama, Posušju,...\nOn 12. rujna 2014 - 19:49\nKuda ide ovaj komentar ?


Kako je izvestila lokalna štampa za sve vreme operacije lekari ni jednom nisu prišli operacionom stolu. Sav složeni posao za njih je izvršila mašina, samo povremeno pribegavajući pomoći hirurga - operatera.\nPo rečima stručnjaka, uklanjanje operabilnog karcinoma prostate se smatra veoma ozbiljnom hirurškom intervencijom, koja se poverava samo najiskusnijim hirurzima. Međutim, u poređenju sa čovekom, robot ima nekoliko prednosti, prvo, ima mogućnost pravljenja reza sa preciznošću od desetog dela milimetra, drugo, pokret se ostvaruje bez ikakvih vibracija, i na kraju, treća prednost je fenomenalan vid mašine, koji može da uoči detalje tumora do veličine nekoliko mikrona.\nU razgovoru sa novinarima, jedan od lidera projekta profesor Roger Watson je istakao: "Uspešno sprovedena robotizovana operacija je značajan korak unapred. Sada su bolesnici dobili mogućnost da biraju ko će ih operisati: visokoprecizna mašina ili čovek."


KANCELAR KIM MARKO ĐURIĆ PORUČUJE: Povećanje poraza na robu iz Srbije je protivpravna i opasna. Priština blokira Briselski sporazum! • HAPPYTV.RS\nKANCELAR KIM MARKO ĐURIĆ PORUČUJE: Povećanje poraza na robu iz Srbije je protivpravna i opasna. Priština blokira Briselski sporazum!\nOdluka privremenih institucija u Prištini da za 10 osto povećaju porez na robu iz Srbije je opasna i protivpravna, rekao je dikrektor Kancelarije za KiM Marko Ðurić, dodajući da tom odlukom Priština blokirala Briselski dijalog na svim nivoima.\nKako je naveo, odluka Prištine suprotna je važećim propisima i sporazumima i CEFTA sporazumu a pri tome nanosi štetu svim nacionalnostima na KiM. Naravno da je reč o politički motivisanoj odluci, smatra Ðurić i dodaje da je odluka i nesprovodiva, jer niko ne može da zaustavi protok ljudi, robe i kapitala. Ocenio je odluku Prištine kao politični nezrelu, "koju su doneli ljudi frustrirani što svoje političke ciljeve ne mogu da ostvare na bilo kakav način".\nÐurić je rekao i da je razgovarao sa predsednikom Srbije Aleksandrom Vučihem, premijerkom Anom Brnabić i resornim ministrom Rasimom Ljajićem, i dodao da je vlada obavestila međunarodne organizacije i CEFTU kako bi reagovali na ovo ponašanje Prištine, a o svemu je obavešten i Brisel. Ðurić kaže i da je Priština odluku donela s namerom da se dodatno destabilizuju političke prilike u regionu, primetivši da odluka nema nikakva veze sa ekonomijom i ekonomskim interesima Srba i Albanaca, već tvrdi da je reč o "političkom ludilu" koje je poprimilo razmere koje potkopavaju mir i bezbednost. Ðurić je, odgovarajući na pitanje da li će biti održana nova runda dijaloga krajem nedelje u Briselu, odgovorio da je to moguće samo ako se ova mera ukine.\n- Briselski dijalog je nemoguće nastaviti do trenutka dok ne povuku ovakvu protivpravnu odluku- rekao je Ðurić i dodao da je neophodno da međunardona zajednica momentalno reaguje.\n"Trgovinski rat je direktan sukob sa budućnošću", poručio je on dodajući da su nove mere pokazatelj ogromne nervoze Prištine.\n"Videćete to vrlo brzo ispašće samo smešni", uveren je Ðurić.\n25.0424 minutes ago


Utjecaj pčelinjih proizvoda na tumore\nISTRAŽIVANJA Pospješuju djelovanje drugih lijekova\nZnatno smanjuju nepoželjne učinke lijekova ili zračenja na zdrave ćelije\nIma specifične sastojke flavonoida\nIstraživanja naučnika dokazala su utjecaj pčelinjih proizvoda na tumore.\nZbog specifičnog sastojka flavonoida, kojeg najviše ima u medu, propolisu i peludu, u kombinaciji s ostalim terapijskim lijekovima, postiže se uspjeh u prevenciji i liječenju tumora, za sada kod pokusnih životinja.\nIstraživanje provedeno na pokusnim životinjama sa spontano nastalim te izazvanim tumorima, pokazalo je da pčelinji proizvodi pospješuju djelovanje drugih lijekova, poput citostatika, u liječenju tumora.\nS druge strane, znatno smanjuju nepoželjne učinke lijekova ili zračenja na zdrave ćelije, jer omogućavaju njihovo zadržavanje isključivo u tumorskoj ćeliji.\nIzravan učinak na prevenciju i liječenje tumora kod pokusnih životinja ima vodena otopina propolisa, koja sadrži čak desetak flavonoida, a to postiže stimulacijom imunološkog sistema, uklanjanjem slobodnih radikala (odgovornih za starenje, za nastanak tumora ili nekih drugih bolesti) te izazivanjem programirane smrti tumorskih ćelija.\nTumor Med Liječenje\nNova vrsta lijeka protiv raka prvi put odobrena u Evropi


Rusi imaju vakcinu: Putinova kćer vakcinisana - Ekonomske Vesti\nKako je i najavljeno, Ministarstvo zdravlja Rusije je registrovalo prvu vakcinu protiv Covid-19 u svetu, nazvana je Sputnjik V.\nPredsednik Rusije Vladimir Putin je objavio tu vest i kao dokaz da je vakcina bezbedna dodao da je, u fazi eksperimenta, vakcinu primila i jedna od njegovih kćeri.\nOn je rekao da je njegova kći, nije naveo koja, posle prve injekcije vakcine dobila temperaturu od 38 stepeni, drugog dana je temperatura pala na nešto iznad 37 stepeni. Posle druge injekcije vakcine, temperatura je malo porasla, ali se brzo normalizovala.\nRadi se o vakcini koju je razvio ruski Nacionalni centar epidemiologije i virusologije Gamaljej.\nNazvana je po analogiji s prvim kosmičkim brodom Sputnjik-1, kojim je Rusija zadivila svet 1957. godine.\nVakcina je, kako je ranije saopšteno, adenovirusna, u njoj nema živih čestica Covid-19.\nPrenoseći ovu vest, mediji na Zapadu upozoravaju da ruska vakcina nije prošla treću fazu ispitivanja i da to dovodi u pitanje njenu sigurnost i efikasnost.\nTo je tačno i na to upozoravaju i ruski naučnici. Treća faza će biti sprovedena uporedo s početkom proizvodnje i primene vakcine.\nTokom prve dve faze ispitivanja eksperimentalna vakcina se daje ipak odabranim zdravim ljudima. A u trećoj fazi se sigurnost i efektivnost vakcine ispituje na široj populaciji dakle medju mladim i starim, ljudima odličnog ili slabijeg zdravstvenog stanja, onima koji su preboleli Covid-19 i onima koji nisu…\nMedjutim, istina je da su i firme i instituti širom sveta ogromnom brzinom prošli prve dve faze istraživanja svojih vakcina protiv Covid-19 , a neki su dve prve faze spojili u jednu jer je pritisak da se do vakcine dodje ogroman, a pitanje političkog prestiža u tome ne igra malu ulogu.\nPrema detaljnim izveštajima berzanskih konsultanata, ovo ubrzavanje je moguće jer se u razvoju Covid-19 upotrebljavaju nove tehnologije.\nVakcina Nacionalnog instituta epidemiologije i virusologije Gamaljej zasnovana je na adenovirusnoj tehnologiju, kao i vakcine koje razvijaju u Evropi Univerzitet Oksfor/AstraZeneka, a u Kini kompanija CanSino Biologics.\nDosad je, prema izveštaju Frankfurter algemajne cajtunga, u Evropi registrovana samo jedna vakcina stvorena tom metodom – vakcina protiv ebole. Ta je vakcina u Evropi registrovana 1. jula ove godine.\n← Kako su svoj razgovor videli Vučić i Alijev\nEvropska unija razmatra sankcije koje je ukinula Belorusiji →


HomeVestiRadojičić u Barseloni na Svetskom kongresu pametnih gradova\nGradonačelnik Beograda prof. dr Zoran Radojičić boravi do četvrtka, 15. novembra, u zvaničnoj poseti Barseloni, tokom koje će prisustvovati Svetskom kongresu pametnih gradova (SMART City Expo World Congress) i sastati se sa predstavnicima gradske vlasti Barselone.\n„Ovaj kongres je jedna od najznačajnijih svetskih manifestacija koja pokazuje kako se primenom visokih tehnologija može unaprediti komunalni sistem grada i poboljšati kvalitet života građana i to kroz primere mnogih gradova. S druge strane, Barselona je grad u kome mnoga od tih rešenja možemo videti u praksi. To znači da smo na izvoru odličnih ideja i primera, a sa gradskim sekretarima videćemo šta je moguće da se primeni na Beograd“ – rekao je gradonačelnik.\nKongres predstavlja najveći svetski događaj za gradove i fokusiraće se na pet glavnih tema koje odgovoraju na ključna pitanja sa kojima se danas suočavaju gradovi: digitalna transformacija, urbano okruženje, mobilnost, upravljanje i finansije, kao i zajednički, inkluzivni gradovi, prilagođeni potrebama svih građana.\nParalelno sa kongresom, održava se niz radionica, a Grad Beograd će sutra, 14. novembra, učestvovati na radionici „Izazovi gradova” (City Challenge), koju organizuju Svetska banka i Kongres.\n„Na ovoj radionici predstavićemo rešenja koja Beograd već sada primenjuje kao pametni grad, ujedno i planove koji bi u narednom periodu trebalo da unaprede kvalitet života građana i olakšaju njihovu svakodnevicu. Naglasak će biti na izazovima javnog prevoza i rešenjima za smanjenje saobraćajnih gužvi“ – najavio je gradonačelnik.\nDelegaciju Beograda čine i Darko Glavaš, v. d. sekretara za poslove odbrane, vanrednih situacija, komunikacije i koordinaciju odnosa sa građanima, Dušan Rafailović, sekretar za saobraćaj, i Jelena Dinić Milovanović iz JKP „Javno osvetljenje”.\nPredsednik Vučić s patrijarhom razgovarao o mozaiku u Hramu


EU primorava Italiju da mrzi Rusiju - 11.04.2020, Sputnik Srbija\nItalijanski list „Stampa“ štiti interese birokratije Evropske unije, koja teško podnosi činjenicu da Rimu više pomažu Moskva i Peking od Brisela, zbog čega na... 11.04.2020, Sputnik Srbija\nvirus korona se širi planetom, evropa, svet, vesti, rusija, brisel\n13:16 11.04.2020 (Osveženo: 14:59 21.09.2021)\n© Foto : The Ministry of Defence of the Russian Federation / Uđi u foto-galeriju"Iz Rusije s ljubavlju" nalepnica na vozilu Ministarstva odbrane Rusije koje vozi pomoć koju je Rusija poslala Italiji za borbu protiv virusa korona KOVID-19\nItalijanski list „Stampa“ štiti interese birokratije Evropske unije, koja teško podnosi činjenicu da Rimu više pomažu Moskva i Peking od Brisela, zbog čega na sve moguće načine pokušava da anulira simpatije Italije prema Rusiji, izjavio je dekan Fakulteta za menadžment i politiku na MGIMO Henri Sardarjan za list „Vzgljad“.\nVeć nekoliko nedelja italijansko izdanje „Stampa“ vodi informativne napade na ruske lekare.\nNaime, italijanski list objavio je članak koji se poziva na neimenovane izvore, a u kojem se tvrdi da je 80 odsto ruskih isporuka u Italiju za borbu protiv epidemije kovid-19 „potpuno beskorisno ili malo korisno“ za zemlju. Autor je, čak, pretpostavio da sporazum između italijanskog premijera Đuzepea Kontea i predsednika Rusije Vladimira Putina ima geopolitičku konotaciju.\nJedan od novinara tog izdanja nazvao je ruske lekare i epidemiologe „specijalistima za biološke ratove“ koji su stigli u Italiju.\nMnogi stali u odbranu Rusije\nItalijanski premijer Đuzepe Konte morao je da brani Rusiju od napada kojima je italijanska štampa izložila tu zemlju. Konte nazvao je izuzetno uvredljivim aludiranje na to da je Rusija navodno postavljala uslove za pružanje pomoći Italijanima u borbi protiv virusa korona.\nOn je dodao da ruski predsednik Vladimir Putin nikada nije želeo da iskoristi situaciju u Italiji za vršenje pritiska dok je iskazivao solidarnost sa italijanskim narodom. Izjava Rima zvučala je kao odgovor na napad Brisela.\n„Ko god stoji iza informativne kampanje - većina italijanskog stanovništva ima pozitivan stav prema Rusiji“, rekao je bivši poslanik Evropskog parlamenta, italijanski publicista Đulijeto Kjeza za „Vzgljad“.\nOn je dodao da su većina televizijskih kanala na nacionalnom nivou i velika većina italijanskih medija sa zahvalnošću reagovali na rusku pomoć i da su predstavnici ruskog vojnog odeljenja u Italiji prihvaćeni kao prijatelji.\nVoditelj Vladimir Solovjov prokomentarisao je za „Vzgljad“ brojne objave u evropskoj štampi, čiji je smisao bio da u zamenu za pomoć Italiji u borbi protiv KOVID-19, Moskva navodno želi da natera Rim da zahteva ukidanje sankcija.\nOn je ocenio da „ukoliko Zapad smatra da Rusija može da dobije kao zahvalnost za pomoć nešto osim dodatnog paketa sankcija - greši“.\n„Nije važno šta kažu evropski političari ili mediji. Važno je da Ruse u Italiji dočekaju aplauzom i izvode našu himnu“, naglasio je, sa svoje strane, Solovjov.\nProdi: Ruska pomoć Italiji korisna; Udruženje: Spomenik za Ruse\nRanije je vrhovni predstavnik EU za spoljne poslove i bezbednost Žozep Borelj ocenio da Kina i Rusija koriste sanitarnu krizu izazvanu koronom da povećaju svoju geopolitičku ulogu u svetu.\nSa njegove tačke gledišta, „velike sile kao što su Kina, Rusija, uz pomoć medija, povećavaju efekat svoje pomoći i svoju geopolitičku ulogu u svetu, uključujući za račun formiranja javnog mnjenja.\nS tim u vezi, portparolka Ministarstva spoljnih poslova Rusije Marija Zaharova izjavila je da je Rusija uputila pomoć Italiji u borbi protiv virusa korona van političkog konteksta.


U Briselu je 7. jula 2016. održan sedmi sastanak Pododbora za unutrašnje tržište i konkurenciju. Sastanak su otvorili, u ime Evropske komisije, politički savjetnik u Jedinici za Crnu Goru Marija Fernandez i, u ime Crne Gore, pomoćnica direktora Uprave za inspekcijske poslove i rukovodilac podgrupe za Poglavlje 28 koje se odnosi na zaštitu potrošača i zdravlje, Rada Marković.\nTakođe, govorilo se i o Zakonu o privrednim društvima ("Sl. list RCG", br. 6/2002 i "Sl. list CG", br. 17/2007, 80/2008, 40/2010 - dr. zakon, 36/2011 i 40/2011 - dr. zakon), posebno o sprovođenju i planovima za dalje usklađivanje sa pravnom tekovinom EU.\nPredstavnici crnogorskih institucija predstavili su napredak ostvaren u ovim oblastima od prethodnog sastanka koji je održan 28. i 29. maja 2015. godine. U velikom dijelu, akcenat je bio na daljem usklađivanju domaćeg zakonodavstva sa evropskim propisima.\nIzvor: Vebsajt Ministarstvo inostranih poslova, 08.07.2016.


Kao posledica napora usmerenih ka tome da se bez odlaganja osigura odgovor na prijavljene slučajeve COVID-19 javili su se izazovi u oblasti pružanja socijalne zaštite, zdravstvene i pravne pomoći žrtvama rodno zasnovanog nasilja. Ograničenje slobode kretanja tokom vanrednog stanja i strah od širenja virusa su u pojedinim slučajevima onemogućavali pristup podršci žrtvama nasilja.\nKompanija PwC je dala uvid u probleme institucija i primere najbolje prakse u borbi protiv rodno zasnovanog nasilja za vreme lkarantina u Srbiji i uputila Vladi Republike Srbije preporuke u pogledu mera oporavka.\nKriza nastala usled pandemije izazvane koronavirusom COVID-19 prouzrokovala je značajan pritisak na ekonomije najvećeg broja zemalja i nesrazmerno uticala na sektore u kojima žene čine većinu. Pored potrebe da se preduzmu neposredne mere za ublažavanje posledica pandemije izazvane koronavirusom COVID-19, javila se potreba da se u potpunosti razmotri, odnosno oceni uticaj COVID-19 na institucionalni odgovor na rodno zasnovano nasilje (RZN) sa ciljem da se Vlada Republike Srbije i međunarodni partneri podrže u izradi plana oporavka i zaštite žrtava rodno zasnovanog nasilja u srednjem i dugom roku te da se na osnovu izvučenih pouka pripreme i bolje odgovore na eventualne krizne situacije u budućnosti.\nNa početku pandemije, ženske organizacije u Srbiji su upozorile na moguće posledice epidemioloških i drugih mera preduzetih u vreme vanrednog stanja na rodno zasnovano nasilje. Ekspanzija rodno zasnovanog nasilja potvrđena je u zemljama koje su uvele karantin, a porast nasilja u porodici je u velikoj meri bio povezan sa uvođenjem mera radi sprečavanja širenja i suzbijanja pandemije i povećanjem vremena provedenog u izolaciji.\nBrojne zdravstvene ustanove širom Srbije pretvorene su u kovid bolnice, a ustanove socijalne zaštite, službe hitne medicinske pomoći i pripadnici policijskih službi aktivno su angažovani na ublažavanju posledica pandemije. Zbog promenjenog ili pak skraćenog radnog vremena javnih ustanova, obustavljanja javnog prevoza i ograničavanja slobode kretanja za vreme karantina, kao i zbog odsustva, odnosno otežanog pristupa sigurnim kućama položaj jedne grupe žena bio je ugrožen. Osim navedenog, institucije su propustile da putem medija pošalju jasnu poruku da bi zaštita lične bezbednosti žrtava nasilja u porodici trebalo da ima prioritet u odnosu na mere ograničenja slobode kretanja. Grupa stručnjaka zadužena za pružanje podrške i zaštitu žena od rodno zasnovanog nasilja naišla je na poteškoće u organizovanju sastanaka sa predstavnicima različitih institucija na kojima bi se razmatrali tekući slučajevi nasilja nad ženama.\nVlada Republike Srbije želela je da se poboljša institucionalni odgovor na rodno zasnovano nasilje kao deo svog srednjoročnog, odnosno dugoročnog plana oporavka.\nKako smo mi pomogli\nKompanija PwC u Srbiji sprovela je kabinetsko istraživanje nacionalnog pravnog i strateškog okvira i multinacionalnih studija o učestalosti nasilja nad ženama u vreme krize, a terensko istraživanje sprovela je u periodu između marta i maja 2020. godine radi prikupljanja statističkih i kvalitativnih podataka od različitih institucija i organizacija civilnog društva putem upitnika i razgovora sa ispitanicima. Ekspertski tim na projektu se oslonio na svoje sveobuhvatno razumevanje državnog institucionalnog mehanizma za sprečavanje i suzbijanje nasilja nad ženama u porodici i intimnim partnerskim odnosima, a projektom je bilo predviđeno prikupljanje informacija od različitih grupa aktera - od zaposlenih u policiji i pravosuđu do radnika centara za socijalni rad i organizacija civilnog društva.\nEkspertski tim kompanije PwC nastojao je da utvrdi, u potpunosti razmotri i oceni sistemske praznine i operativne propuste, kao i primere dobre prakse. Sledstveno tome, bilo je potrebno da se stekne uvid u celokupan sistem i prikupe statistički i kvalitativni podaci razasuti po različitim publikacijama radi ocenjivanja efikasnosti institucionalnog odgovora na rodno zasnovano nasilje.\nRezultati projekta pokazali su da su nadležna ministarstva i druge institucije propustile da blagovremeno upute precizne i jednoobrazne smernice i uputstva kojima se konkretizuje postupanje institucija niže instance u slučajevima nasilja u porodici tokom vanrednog stanja. Nisu u svim institucijama bili adekvatno raspoređeni i obezbeđeni ljudski resursi kako bi bilo osigurano nesmetano postupanje i delovanje u slučajevima nasilja u porodici. Vanredno stanje i mere za zaštitu od pandemije uticale su na to da je institucijama bilo otežano da pristupe, prikupe i razmenjuju relevantne podatke koji su neophodni za adekvatnu procenu rizika od neposredne opasnosti od nasilja i/ili nasilja u porodici.\nKompanija PwC je pravovremeno priredila izveštaj i isti uputila Koordinacionom telu za rodnu ravnopravnost Vlade Republike Srbije. Nalazi i preporuke sadržani u izveštaju otvorili su raspravu o institucionalnom odgovoru na rodno zasnovano nasilje u kriznim vremenima i našli svoje mestu u tekstu nove Nacionalne strategije za rodnu ravnopravnost.\nGorjana Mirčić Čulaković, članica radne grupe za izradu Predloga nacionalne strategije za rodnu ravnopravnost.\nUticaj i uspeh\nKompanija PwC je uočila da su pojedine multisektorske grupe za koordinaciju i saradnju koristile aplikacije za video pozive za vreme karantina. Ministarstvo pravosuđa je prihvatilo tu dobru praksu i zajedno sa UNDP opremilo osnovna javna tužilaštva u 10 gradova širom Srbije aplikacijama za upućivanje video poziva za potrebe sazivanja video sednica. Danas je aplikacijama za upućivanje video poziva opremljeno ukupno 17 tužilaštva, tj. gotovo1/3 svih tužilaštava u Srbiji, čime je unapređena ukupna efikasnost rada tužilaštava, a žrtvama nasilja omogućeno, odnosno olakšano da u određenim slučajevima prisustvuju ovakvim sednicama.\nNalazi i preporuke sadržani u Oceni uticaja COVID-19 na institucionalni odgovor na rodno zasnovano nasilje u Srbiji integrisani su u tekst nove Nacionalne strategije za sprečavanje i borbu protiv rodno zasnovanog nasilja prema ženama i nasilja u porodici koji je usvojen na sednici Vlade Republike Srbije u aprilu 2021. godine. Osim pomenutog, Ministarstvo pravosuđa je preuredilo internet stranicu "Isključi nasilje" kako bi žrtve nasilja širom Srbije bile pravovremeno obaveštene o pomoći i podršci koja im je na raspolaganju. Istraživanjem je utvrđeno da su organizacije civilnog društva pokazale veći stepen prilagodljivosti situaciji budući da su za potrebe svojih korisnika uspostavljale nove kanale komunikacije, što bi trebalo i nadalje činiti radi dobrobiti žena koje su deo ranjivih društvenih grupa.\nPwC Srbija nastavlja da u ovoj oblasti pruža podršku i pomoć UNDP. Na osnovu utvrđene potrebe za edukacijom svih aktera, kompanija PwC Srbija sada priprema dva programa online obuke u oblasti zaštite žena od nasilja u porodici koje će pohađati polaznici Pravosudne akademije i pripadnici policijskih službi.\nPrilikom realizacije projekta, mi smo osećali kao svoju dužnost i obavezu da kao ekspertski tim pružimo pomoć i podršku jednoj od najranjivijih društvenih grupa u Srbiji: ženama i devojkama žrtvama nasilja u porodici. Ostvarili smo blisku saradnju sa mnogobrojnim institucijama sa ciljem da identifikujemo uska grla koja su sprečavala institucije da brzo reaguju i zaštite žrtve nasilja u porodici za vreme karantina, kada u određenim slučajevima žrtve nasilja nisu bile u mogućnosti da napuste svoje domove. Veoma nam je drago što su Koordinaciono telo za rodnu ravnopravnost Vlade Republike Srbije i UNDP prihvatili naše preporuke za efikasnije zajedničko delovanje i što su naše preporuke integrisane u Nacionalnu strategiju za rodnu ravnopravnost.\nMarijana Trifunović-Stefanović, menadžerka na projektu, direktorka u kompaniji PwC u Srbiji\nDozvolite nam da budemo deo vaše uspešne priče\nJavite nam se da započnemo razgovor\nMarijana Trifunović Stefanović\nDirektor, PwC Srbija\nPartner, PwC Srbija\nSaznajte više o tome kako PwC može da pomogne vašoj organizaciji\nUsluge na projektima u oblasti održivog poslovanja i klimatskih promena\nPartner, ESG lider za jugoistočnu Evropu, PwC Serbia


Komesar Stilijanides u poseti Ukrajini, EU povećava humanitarnu pomoć - EU Delegacija u Srbiji\nBy Jovan objavljeno\t 23/01/2015 Vesti\nEvropski komesar Hristos Stilijanides, nadležan za humanitarnu pomoć i vanredne situacije, boraviće u Ukrajini tokom 26. i 27. januara gde će sa vlastima u Kijevu razgovarati o vanrednoj situaciji, sastati se sa žrtvama krize na istoku zemlje i potvrditi solidarnost EU sa ugroženim narodom.\n„Veoma sam zabrinut povodom situacije u kojoj se nalazi na hiljade Ukrajinaca koji su zbog konflikta zahvaćeni humanitarnom krizom. Njihova patnja je još veća zbog zime koja naročito pogađa raseljene, decu, stare, najsiromašnije,“ rekao je komesar Stilijanides\n„Evropa od početka pomaže najugroženijim žrtvama krize i to će se nastaviti i ubuduće. Putujem u Kijev i Dnjepropetrovsk kako bih se uverio da naša pomoć stiže do najugroženijih. Komisija sa državama članicama priprema zajednički humanitarni paket – još jedan znak naše praktične, kolektivne solidarnosti sa narodom Ukrajine”, dodao je .\nEvropska komisija i države članice EU su do sada Ukrajini obezbedile 76 miliona evra humanitarne i pomoći za oporavak. Na terenu se ova pomoć ogleda u skloništima za raseljene, zdravstvenu negu za ranjene i bolesne, vodu, hranu, sanitarni materijal i druge vidove humanitarne pomoći.\nPrema podacima UN-a, u Ukrajini je usled konflikta raseljeno preko 600.000 ljudi unutar zemlje, dok je blizu 600.000 ljudi bilo prisiljeno da pobegne u susedne zemlje.


Državni sekretar Ministarstva unutrašnjih poslova Biljana Popović Ivković i načelnik Uprave policije general Zoran Alimpić obišli su povređenog pripadnika saobraćajne policije Slađana Stevića iz Lazarevca, koji je zadobio teške telesne povrede prilikom obavljanja službene dužnosti.\nStević je u noći između 9. i 10. septembra pokušao da zaustavi vozilo koje je načinilo prekršaj, ali se vozač nije zaustavio, već ga je udario automobilom i nakon toga pobegao sa lica mesta.\n„On je danas identifikovan, uhapšen i određeno mu je policijsko zadržavanje do 48 časova, nakon čega će biti sproveden nadležnom tužiocu“, izjavila je Popović Ivković.\nDržavni sekretar je istakla da je povređeni saobraćajni policajac u stabilnom stanju, da će početkom sledeće nedelje biti operisan i izrazila nadu da će uskoro biti vraćen na svoje redovne policijske dužnosti\n„Ovo je nažalost još jedno u nizu obaranja i napada na naše policijske službenike. Mi ćemo, u saradnji sa tužilaštvom, tražiti najstrože kazne za sve one koji se bahato ponašaju u saobraćaju, koji ne poštuju Zakon o bezbednosti u saobraćaja, kao i druge zakone Republike Srbije“, poručila je Popović Ivković.


U Beogradu pronađen ukradeni Sezanov "Dečko" - Dan u Beogradu\nNaslovna » BG svaštara » Drugi pišu » U Beogradu pronađen ukradeni Sezanov „Dečko“\nNeko drugi 12. april 2012. Drugi pišu Postavite komentar\nSlika Pola Sezana vredna 100 miliona evra, koju su ukrala trojica srpskih državaljana nađena je noćas u Beogradu spektakularnoj akciji SBPOK i Tužilaštva za organizovani kriminal, saznaje „Blic“. Najverovatnije se radi o slici „Dečak u crvenom prsluku“.\nU akciji hapšenja koja je izvedena u Beogradu i Čačku, uhapšena su trojica osumnjičenih.\nU potrazi za slikom i kradljivcima, naša policija sarađivala je sa kolegama iz nekoliko država, a sama akcija pripremana je nekoliko meseci, prenosi „Blic„.\nKoja je slika Sezana pronađena, nije još poznato, ali dva njegova dela su ukradena poslednjih 15 godina. Iz muzeja u Oksfordu ukradeno je delo vredno tri miliona funta – pejzaž Auvers-sur-Oise, dok je iz galerije u Cirihu, februara 2008. godine, osim dela Monea, Van Goga i Degaa, ukraden i Sezanov „Dečak u crvenom prsluku“.\nU Beogradu je najverovatnije pronađen „Dečak“, kojeg su, kako je istraga utvrdila još 2009. godine ukrala dva Srbina, od ranije poznata policiji po pljački juvelirnice, koji su imali još dva pomagača – od kojih je verovatno još jedan bio „naše gore list“. Oni su u muzej u Cirihu upali 10. februara, pola sata pred zatvaranje galerije i odneli četiri slike iz kolekcije Emila Birlea.\nDve od ukradenih slika pronađene su nekoliko dana posle pljačke – slike Monea i Van Goga, vredne 44 miliona evra nađene su na zadnjem sedištu automobila parkiranog kod Psihijatrijske bolnice u Cirihu, dok se slikama „Ludovik Lepik i njegove kćerke” Edgara Dege i Sezanovom „Dečaku u crvenom prsluku“, gubi svaki trag, do danas…\nTagovibg svaštara blic drugi pišu dub krađa slike\nPrethodni Dvorana Doma sindikata – repertoar od 12. do 18. aprila\nSledeći Počinje nova trkačka sezona na Hipodromu


Monodrama o Ani Frank u pećinačkom Kulturnom centru - Ozon Media\nMonodrama o Ani Frank u pećinačkom Kulturnom centru\nKamerna monodrama pod nazivom „Anin poslednji rođendan“ biće izvedena u petak 17. decembra na sceni pećinačkog Kulturnog centra s početkom u 18 časova. Monodrama je rađena u okviru projekta pećinačkog Kulturnog centra pod nazivom „Sajam kulture mladih na selu“ pod pokroviteljstvom Ministarstva kulture i informisanja Republike Srbije i Opštine Pećinci.\nPredstava je rađena prema dnevničkim zapisima Ane Frank, a dramatizaciju teksta i režiju potpisuje student pozorišne i radio režije na Fakultetu dramskih umetnosti u Beogradu, Slobodan Stanković iz Pećinaca, dok glavnu junakinju tumači Teodora Kušić iz Stare Pazove.\nS obzirom da se 2022. navršava 75 godina od prvog objavljivanja Dnevnika Ane Frank i 80 godina od prvog zapisa u dnevnik koji je nastao samo dva dana nakon trinaestog rođendana Ane Frank, monodrama u okviru ovog autorskog projekta biće izvedena kako na profesionalnim takmičarskim festivalima tako i na gostovanjima širom Srbije.\nкултураМОНОДРАМАО АНИ ФРАНКПЕЦИНЦИ\nDanas svečano otvaranje izložbe likovnih umetnosti\nTribina: Srpski narod u Crnoj Gori


Zašto se Srbi sa severa protive sporazumu o prelazima\nSrbi na severu Kosova su na najave o početku sprovođenja sporazuma o integrisanom upravljanju granicama odgovorili protestom.\nPremijeri Kosova i Srbije, Hashim Thaçi i Ivica Dačić, na poslednjem sastanku u Briselu složili su se na sprovođenju ovog sporazuma na prelazima sa Srbijom, a koji je postignut još tokom tehničkog dijaloga Prištine i Beograda.\nDok zvaničnici Srbije insistiraju da EULEX vrši izvršnu ulogu pri sprovođenju sporazuma, Srbi na severu kažu da bi njegova implementacija značila priznanje granica Kosova.\nMarko Jakšić jedan od lidera Srba na severu ističe da je integrisano upravljanje granicama protiv Ustava Srbije.\n“Država Srbija faktički je protiv Ustava ako se unutar jedne zemlje postavi granica. To znači da je Srbija priznala na svoj način još jednu albansku državu na Balkanu. To je suštinsko fundamentalno pitanje a ono glasi da je to protiv Ustava, zakona jer gradi još jednu državu na prostoru države Srbije. Postoji žalba Ustavnom sudu i mi se nadamo da će Ustavni sud da kaže ono što i jedino realno i moguće, a to da je postavljanje carina nešto sto rapidno i drastično krši ustav države Srbije”, smatra Jakšić.\nPrethodno je nezvanično bilo rečeno da je sporazum o uspostavljanju zajedničkih carinskih prelaza na granici takav da Srbija neće morati da prizna Kosovo, dok će upravljanje vršiti kosovski i srbijanski carinici, kao i oni iz misije EU – EULEX-a.\nStručnjak za bezbednost, Agim Musliu, navodi da može doći do provokacija srpske strane ukoliko ne dođe do zajedničkog delovanja međunarodnih strana i domaćih institucija.\n“Može biti povremenih provokacija, ali sve zavisi od delovanja KFOR-a, EULEX-a i policije Kosova, odnosno Vlade Kosova. Ako im se pruži šansa za to, onda će se radikalizovati delovanje srpske policije u civilu, a koja je pod diktatom Beograda”, kaže on.\nAdrijana Hodžić, šefica administrativne kancelarije u severnom delu pri vladi Kosova, navodi da bi ovaj sporazum, ukoliko se sprovede, mogao znatno promeniti situaciju nabolje po pitanju kontrole, prelaska robe pa i vladavine prava. Ona međutim naglašava da protest Srba protiv ovog sporazuma izazivaju oni koji imaju dobitak od ovakve situacije.\n“Ko stoji iza toga? Ko je taj kome ne odgovara kontrola prelaska robe sa jedne na drugu stranu. Ukoliko imamo pravi i realni odgovor na ovo pitanje, onda ćemo videti gde su građani, a gde su te pojedine grupe kojima trebaju alternativni prelazi i koji ne žele nikakvu kontrolu na severu. To su interesne grupe kojih iskreno rečeno ima i na severu i na jugu kojima odgovara status quo jer im to omogućava da njihov biznis raste i da oni dobro zarađuju. A žrtve su definitivno građani”, kaže Hodžić.


Šukalo: Šarencu milion, a novinarima ni minimalac\nFENOMENALNO OTKRIĆE U EGIPTU: Pronađen hram drevne kraljice i papirus sa 8 23\n23.03.2012. 14:45h 24.11.2016. 18:00h\nDnevni list Fokus ne izlazi već nekoliko dan zbog velikih dugovanja štampariji, a i radnici nisu primili četiri plate\nBANJALUKA - Dnevni list Fokus ne izlazi već nekoliko dan zbog velikih dugovanja štampariji, a i radnici nisu primili četiri plate, dok im doprinosi nisu uplaćeni dve i po godine.\nPredstavnik radnika, fotoreporter Fokusa Milenko Šukalo kaže da je razgovor sa predstavnicima uprave uspeo samo da podeli redakciju, pa je deo radnika pristao da se vrati na posao.\nKako Slobodna Evropa navodi, Fokus je jedan od nekoliko režimu omiljenih medija koje je Vlada RS prethodnih godina pomagala. Tako je, prema izjavi Šukala, Fokus od 2009. godine do danas dobio milion i 200.000 maraka iz budžeta.\nI pored toga nisu uspeli da isplate plate i doprinose radnicima, ali su zato organizovali izbor za naj menadžera 2011. godine.\nPrilikom dodele nagrada pre nekoliko dana, vlasnik novina Zoran Šarenac rekao je da je Fokus, kao odgovoran medij, shvatio ulogu u kreiranju poslovnog ambijenta i u tom smislu dao podršku razvoju zdrave konkurentnosti, prenosi Slobodna Evropa.\nDugogodišnje finansiranje režimskih medija razlog je što je Centar za humanu politiku iz Doboja pravio tužilaštvu predsednika Vlade RS Aleksandra Džombića, ministra finansija Zorana Tegeltiju i ostale članove vlade.\nMilionske isplate medijima imaju za cilj podmićivanje i kontrolu sredstava javnog informisanja - smatraju u Centru za humanu politiku, prenosi Slobodna Evropa.\n"Sumnjamo da su kao organizovana grupa potrošili više miliona maraka za podmićivanje medija i time izvršili krivično delo iz Krivičnog zakona RS o sprečavanju slobode medija u RS", kaže direktor Momir Dejanović.\nPrema podacima Centra za istraživačko novinarstvo, entitetska vlada je u protekle tri godine donirala medijima 14,5 miliona KM. Najviše sredstava iz džepova poreskih obveznika mediji su dobili 2009. godine - sedam miliona maraka.\nNa privatne medije Vlada RS je prošle i pretprošle godine potrošila još 7,5 miliona maraka budžetskog novca, a novinarima ni minimalac.\nMilkica Milojević, predsednica Udruženja BH novinara, podseća i na nužnost sindikalnog organizovanja koje izostaje u velikom broju medija u Bosni i Hercegovini i zbog čega su prava zaposlenih dodatno ugrožena.\nBANJALUKAFokusZoran ŠarenacDnevne novine


“Imali smo nedavno slučaj ubistva porodice Jevtić u Talinovcu kod Uroševca. Izvršioci tog gnusnog zlsočina nisu otkriveni, kao ni ubice u prethodnih hiljadu ubistava. Sve to dokazuje da Albanci ne žele Srbe južno od Ibra, da međunarodne snage ne žele da ih zaštite u enklavama i u sredinama gde su su se vrtili”, rekao je Pantić u intervjuu televiziji Mir iz Leposavića.\nPantić je kazao da su zbog teškog položaja i situacije u kojoj se nalaze, Srbi južno od Ibra prinuđeni da uzimaju albanska dokumenta, jer je to, kako je kazao, jedini način da zaštite sebe i svoje porodice.\n“Činjenica da oni koriste albanska dokumenta, da koriste tablice koje izdaje MUP tzv. Republike Kosovo, nije dokaz da Srbi prihvataju Kosovo kao nezavisnu državu, već je to nužnost da bi opstali u svojim sredinama i sačuvali porodice. Kao što su Albanci devetesetih godina koristili sve privilegije Republike Srbije, a istovremeno nisu priznavali suverenitet Srbije, tako i Srbi južno od Ibra su preinuđeni radi golog opstanka da koriste albanske institucije i njihova dokumenta”, kazao je Pantić.\nGovoreći o razgovorima Beograda i Prištine, Pantić je kazao da su oni vođeni bez nekih konkretnih rezultata, a da su se postignuti sporazumi tumačili na različite načine.\n“Pokazalo se da su sprazumi u suprotnosti interesima Srba koji žive na Kosovu i Metohiji i same Srbije. Zato očekujem da će najava prelaska sa tehnički na politički nivo doprineti da se razgovori obavljaju na mnogo ozbiljniji način, sa mnogo više iskrenosti i da ono što bude dogoreno bude sprovedeno, ako je u skladu sa ustavom Republike Srbije i Rezolucijom 1244 SB UN”, kazao je predsednik oštine Kosovska Mitrovica.


Tusk: Cipras mora da prestane da se „kocka“ | Radio Trebinje\n20 новембра 2018, 9:15 AM\nTusk: Cipras mora da prestane da se „kocka“\n11. јуна 2015., 17:10\nBRISEL l EU je upozorila danas grčkog premijera Aleksisa Ciprasa da prestane da se „kocka“ i da postigne neophodni dogovor sa kreditorima kako bi sprečio bankrot svoje zemlje i njen izlazak iz evrozone.\nPredsednik Evropskog saveta Donald Tusk i predsednik Evropske komisije Žan-Klod Junker objavili su saopštenje nakon što su razgovori Ciprasa sa predsednikom Francuske Fransoa Olandom i nemačkim kancelarom Angelom Merkel okončani bez dogovora.\n„Meni je jasno da su nam sada neophodne odluke, a ne pregovori i da grčka Vlada mora da bude malo realističnija“, rekao je Tusk na konferenciji za novinare tokom samita EU-Latinska Amerika u Briselu.\nPrema njegovim rečima, sastanak ministara finansija evrozone u Luskemburgu za sedam dana biće „zaista ključni“ i „odlučujući“ za postizanje dogovora kojim bi bio okončan petomesečni spor između Grčke i kreditora.\n„Više nema vremena za kockanje. Bojim se da dolazi dan kada će neko reći „igra je gotova“, rekao je Tusk.\nBanjalučanin za godinu zaradio 12 miliona KM


Lasta u derbiju bolja od Kragujevčana – Nadlanu.com\nLasta u derbiju bolja od Kragujevčana\nBEOGRAD, 19. maja 2010. (Beta) - Šahisti beogradske Laste savladali su ekipu Vodovoda iz Kragujevca sa 2,5:1,5 u derbiju drugog kola finalnog turnira za Kup Srbije.\nUz tri remija, pitanje pobednika rešeno je u partiji na trećoj tabli, u kojoj je Boban Bogosavljević savladao Dejana Pikulu.\nDruga dva derbija okončana su bez pobednika: Beograd Beopublikum-Niški ŠK 2:2 uz četiri remija, Radnički (Kragujevac)-Novosadski ŠK 2:2 uz dva remija i pobede Boška Abramovića (Radnički) nad Aleksandrom Kovačevićem, odnosno Vladislava Nevedničija (Nevednićy) protiv Nenada Ristića (Radnički).\nOstali rezultati drugog kola: OŠK Paraćin-Beogradski vodovod 0,5:3,5, PTT Beograd-Trepča 2,5:1,5, Sloboda (Užice)-Hercegovac (Gajdobra) 2:2, Politika PEP-"Ivan Kurjački" (Pančevo) 0,5:3,5, Poštanska štedionica-Srbobran 2:2, Bogoslov (Beograd)-Borča 1,5:2,5.\nNa tabeli vodi Lasta sa šest meč bodova i 6,5 osvojenih poena, ispred Vodovoda (BG) sa 4 (5,5), Novosadskog ŠK i Niškog ŠK sa po 4 (5), te Beograda, PTT Beograd i Radničkog sa po 4 (4,5).\nU trećem kolu sutra (16) igraju: Lasta-Beograd, Novosadski ŠK-Vodovod (BG), Niški ŠK-Radnički, Vodovod (KG)-PTT Beograd, "Ivan Kurjački"-OŠK Paraćin, Hercegovac-Borča, Trepča-Poštanska štedionica, Srbobran-Sloboda, Politika-Bogoslov.\nNa finalnom turniru za Kup Srbije igra se sedam kola po Švajcarskom sistemu, pehar brani Lasta, a takmičenje se završava 24. maja.


Stiglo Rešenje o registraciji POKS-aPOKRET OBNOVE KRALJEVINE SRBIJE\nStiglo Rešenje o registraciji POKS-a\nZakonski zastupnik POKS-a Žika Gojković, preuzeo je danas Rešenje o registraciji, koje i zvanično potvrđuje da je POKS registrovana stranka.\nGojković je istakao da je interesovanje građana za Pokret obnove Kraljevine Srbije „ogromno“. – Po celoj Srbiji prilaze nam, ne samo novi članovi, već i cele odborničke grupe i grupe građana, a pogotovo je to vidljivo u Istočnoj i Južnoj Srbiji, gde je POKS u Nišu i drugim opštinama, preko noći, postao velika politička snaga.\n– Niko od nas, koji smo osnovali Pokret obnove Kraljevine Srbije, nije očekivao da ćemo za ovako kratko vreme i sa skromnim resursima, da stvorimo stranku koja već samim osnivanjem predstavlja respektabilnu snagu na političkoj sceni Srbije. U svakom slučaju, svi smo zadovoljni dinamikom razvoja stranke, kao i činjenicom da se odbori i povereništva formiraju iz dana u dan, bez obzira što je vreme godišnjih odmora i što nije nimalo lako u ovakvim uslovima stvarati novu stranačku infrastrukturu – podvukao je Gojković.\nPokret obnove Kraljevine Srbije nastaviće vredno da radi na omasovljavanju stranke i borbi za načela i principe zbog kojih je osnovan, a to su, pre svega, ponovno uspostavljanje Kraljevine Srbije, vraćanje porodičnih, tradicionalnih i kulturnih vrednosti srpskog naroda, jačanje poljoprivrede i srpskog seljaka, kao osnovnog stuba razvoja privrede Srbije i ostvarivanje boljih uslova za život svih naših građana. Naša stranka se zalaže za ispravljanje svih nepravdi komunističkih vlasti u prošlosti, uključujući i vraćanje nepravedno oduzete imovine svim građanima posle Drugog svetskog rata i otvaranje dosijea službi državne bezbednosti. Bez rasvetljavanja prošlosti nema pravog napretka i razvoja u budućnosti.


Borelj: Kina je istovremneno i saveznik i rival EU\nIzvor: RTS, 29.Maj.2020, 17:07\nŠef diplomatije Evropske unije Žozep Borelj kaže da je Kina jedan od ključnih globalnih igrača, a da EU mora da nastavi svoj angažman sa Pekingom zasnovan na međusobnom povernju i poštovanju.\nŽozep Borelj je istakao da je nemoguće "staviti odnose Evrope i Kine u jednu kutiju" jer su oni suviše kompleksni.\n"Kina je istovremeno i naš saveznik i rival, partner i takmac", kaže Borelj.\n>> Pročitaj celu vest na sajtu RTS << />Na kraju sastanka Saveta minstra spoljnih poslova EU na kome se razgovaralo o odnosima EU i Kine, Borelj je poručio da je pandemije koronavirusa samo ubrzala postojeće trendove koji se odnose na sve "očiglednije i kontroverznije" rivlastvo SAD i Kine na globalnoj sceni.\n"Evropska unija se dogovorila da u takvoj situaciji ojača politiku zasnovanu na svojim intersima i principima", kaže Borelj.\nOcenjuje da je Kina napravila impresivan napredak u poslednjih 20 godina kao i da će se takav trend nastaviti što dovodi do neizbežnih političkih i geopolitičkih posledica.\n"Spremni smo da imamo otvoren i iskren dijalog sa Kinom koji bi trebalo da pokrije sve delove naših odnosa od trgovine i investicija do globalnih izazova kao što su klimatske promene i stabilnost u svim delovima sveta, ne zaboravljaući pitanje ljudskih prava", naglašava Borelj.\nSmatra da razvoj jedinstvenog i izbalansiranog partnerstva sa velikom globalnom silom kao što je Kina mora biti zadatak EU u narednom periodu.\n"Ako bude uspešan, naš zajednički angažaman će pomoći uspostavljanju stabilnijeg i prosperitetnijeg sveta, ali i sveta koji poštuje fundementalna prava i slobode", zaključuje Borelj.\nŠefovi diplomatije zemalja članica Evropske unije su jednoglasno poručili da su zabrinuti zbog koraka koje je Kina preduzima kada je reč o Hongkongu i ocenili da takvi postupci dovode u pitanje odnose Brisela i Pekinga za koje ocenjuju da su zasnovani na međusobnom poverenju i poštovanju.\nRadio Slobodna Evropa: Borelj: EU za zadržavanje postojećih granica između Srbije i Kosova\nEvropska unija kritikovala je u petak Kinu zbog uspostavljanja veće kontrole nad Hong Kongom i sugerisala da će taj potez uticati na odnose Kine i Evropske unije, ali 27-člani blok isključio je poduzimanje bilo kakvih radnji protiv svog glavnog trgovinskog partnera, prenosi AP. Kritika je uslijedila...


RTCG - Radio Televizija Crne Gore - Nacionalni javni servis :: Politika :: Z. Balkanu potrebni političari posvećeni EU\n26. 10. 2021. 19:35 >> 19:36 6\nZ. Balkanu potrebni političari posvećeni EU\n"Ključ za jači Zapadni Balkan je onaj koji stvara inkluziju, a ne isključenje, integraciju a ne dezintegraciju, etničko pomirenje, a ne nacionalističke politike", kazao je Eskobar Eskobar na Beogradskom bezbjednosnom forumu.\nEskobar je rekao da je jedan od najvećih i najrazočaravajućih izazova to što se "mnogi političari nijesu razvijali u svom razmišljanju" i da se i dalje raspravlja o problemima iz 1990-ih koje je trebalo političkom voljom odavno riješiti.\n"Trebaju nam političari posvećeni težnji ka EU, volji naroda, ali nažalost to nije uvijek slučaj. Vidimo neke uznemirujuće trendove u koncentraciji moći u političkim partijama, u koncentraciji ekonomskih mogućnosti samo kod ljudi povezanih s tim partijama", rekao je.\nIzbor za Zapadni Balkan biće, kaže on, koja vrsta lidera će se izdići iz regiona.\n"Da li će to biti lideri koji će prigrliti ideju ekonomskog čuda, ekonomije vrijedne 125 milijardi dolara i tržišta od 20 miliona ljudi, ili će se i dalje baviti pitanjima iz 1990-ih. To je izbor za narod, ne za međunarodnu zajednicu", rekao je Eskobar.\nDodao je da su sankcije sredstvo koje će biti korišćeno, ali da neće biti primarno sredstvo, pa čak iako budu korišćene sankcije nijesu rješenje za Balkan.\nVisoki zvaničnik američkog Stejt departmenta je rekao da je politika svake američke administracije od bivšeg američkog predsjednika Bila Klintona bila da svih šest zemalja Zapadnog Balkana treba da budu dio Evropske unije i to ubrzo i da region može da računa na SAD kao partnera.\n"Mnoge zemlje su napravile ogroman napredak i nadam se da ćemo sa evropskim kolegama uspjeti da ubijedimo članice da nijesu toliki rizik koliko su mogućnost", rekao je Eskobar.\nReforme u DPS-u nijesu dovoljne\nEskobar jasno rekao da EU integracija nema alternativu\n14. 11. 2021. 10\n12. 11. 2021. 28


LGBT KAMPANJU “BIĆE BOLJE” VIDELO 100.000 LJUDI - Magločistač\nPočetna Vesti LGBT KAMPANJU “BIĆE BOLJE” VIDELO 100.000 LJUDI\nLGBT KAMPANJU “BIĆE BOLJE” VIDELO 100.000 LJUDI\nInicijativa za demokratsku tranziciju (DTI) i Loud & Queer (LnQ) pokrenuli su kampanju #bićebolje čiji je cilj da serijom spotova sa LGBT osobama, njihovim strejt prijateljima i javnim ličnostima podrži mlade LGBT osobe da prihvate sebe.\n„Mladi ljudi su ranjiva populacija, a to je posebno izraženo kod njihovih LGBT vršnjaka. Zbog nasilja, diskriminacije i odbacivanja od strane roditelja i okoline koje doživljavaju, mlade LGBT osobe su značajno sklonije simptomima iz domena depresije, a čak 30 odsto ima tendenciju da pokuša samoubistvo, naspram šest odsto njihovih vršnjaka iz heteroseksualne populacije.\nUmesto da tinejdžersko doba, kada je kreativni potencijal u punom naboju (prelazak mlade osobe u odraslu jedinku) posvete osvajanju sveta, mnogi članovi LGBT zajednice žive u strahu, depresiji, osećaju isključenosti i teskobe. Zato su DTI i LnQ uradili seriju spotova sa LGBT osobama koje su prošle kroz tu životnu fazu, kako bi sa mladima podelile svoja iskustva i načine na koje su rešavale probleme koje su imale zbog svoje seksualnosti u mladosti“, navodi se u saopštenju.\nSpotovi sa Filipom, Helenom, Anđelom, Ivanom i Ksenijom su šerovani na društvenim mrežama u prvoj nedelji kampanje, a videlo ih je preko 100.000 ljudi za samo pet dana. Do sada objavljene spotove možete naći na Facebook stranici Loud & Queer.\nKampanja #bićebolje realizovana je uz podršku Kancelarije za ljudska i manjinska prava Vlade Republike Srbije i trajaće narednih mesec dana. Pored emitovanja spotova planirane su kampanje na lokalnom nivou kao i organizovanje tribina u Nišu, Kragujevcu, Beogradu i Novom Sadu.


Evo kako će izgledati klimatske promene do 2050... U Beogradu i Novom Sadu, biće toplo kao u teksaškoj pustinji! | Vestinet.rs\nPočetna ŽIVOT\tEvo kako će izgledati klimatske promene do 2050… U Beogradu i Novom Sadu, biće toplo kao u teksaškoj pustinji!\nNa Aljasci je od početka godine do sada bilo više od 400 šumskih požara, a svaki dan izbije po jedan novi.\nU Sibiru je temperatura u junu bila viša za skoro 10 stepeni od proseka, dok je na Aljasci ovo bio drugi najtopliji jun, a 4. jula izmereno je čak 32 stepeni.\n„To nije vreme tipično za Aljasku“, rekla je Nalis.\nU Ferbansku na Aljasci ovog meseca zabeleženo je najveće zagađenje vazduha na svetu zbog čega su stanovnici morali da ostanu u svojim domovima.


Pobede San Antonija, Klivlenda i Minesote\nBeta 7. januara 2016. 08:25\nKošarkaši San Antonija nastavili su seriju trijumfa na domaćem parketu, pošto su u noći izmedju srede i četvrtka savladali Jutu sa 123:98, dok je Klivlend sa 121:115 pobedio Vašington, a Denver je na gostovanju sa 78:74 bio bolji od Minesote.\nU ostalim utakmicama NBA lige Njujork je na Floridi savladao Majami sa 98:90, Indijana je sa 95:86 bila bolja od Orlanda, dok je Detroit takodje u gostima sa 99:94 pobedio Boston, a Toronto je u Njujorku deklasirao Bruklin sa 91:74.\nDalas je sa 100:91 bio bolji od Nju Orleansa, Feniks je na svom parketu sa 111:102 trijumfovao protiv Šarlota, dok je Oklahoma sa 112:104 bila bolja od Memfisa, a Los Andjeles Klipersi su u gostima sa 109:98 savladali Portland.\nSan Antonio je na svom parketu ostvario 21. pobedu u nizu, a ukupno 31. u sezoni, i tako produžio rekord franšize. Srpski košarkaš Boban Marjanović je za 19 minut na parketu postigao 13 poena uz sedam uhvaćenih lopti i jednom blokadom.\nNajistaknutiji u pobedničkom timu bio je Tim Dankan sa 18 poena i osam skokova, dok je Kavaji Lenard postigao 15, a po 14 su dodali Manu Djinobili i Dejvid Vest koji je imao i 13 skokova.\nJuta, koja posle 34 utakmice ima 15 pobeda i 19 poraza, predvodio je Trej Berk sa 21 poenom i Gordon Hejvard sa 18.\nVeoma uzbudljiv meč u glavnom gradu SAD odigrali su Vašington i Klivlend, a pobedu su odneli gosti. Još jednu veoma dobru utakmicu odigrao je Lebron Džejms, koji je postigao 34 poena, a uz to je imao i 10 skokova, dok je Kajl Irving predvodio svoj tim u poslednjoj deonici do trijumfa postigao 32 poena.\nNajbolji košarkaš Vašingtona, Džon Vol, imao je zapaženu ulogu, ali opet nedovoljnu da se izbegne poraz od Klivlenda. On je bio najistaknutiji u svom timu sa 20 poena i 12 skokova, ali je najefikasniji sa 21 poenom bio Garet Templ.\nKlivlend je tako upisao 24. pobedu, a uz to ima i devet poraza, dok Vašington ima skor 15/18.\nNasuprot utakmici u Vašingtonu na kojoj vidjeno mnogo poena i atraktivne košarke, Minesota i Denver odigrali su jedan od neefikasnijih mečeva ove sezone.\nDanilo Galinari iz redova Denvera bio je najefikasniji košarkaš sa 20 poena, a pet manje dodao je Jusuf Nurkić. Srpski centar Nikola Jokić je proveo skoro 26 minuta u igri, a za to vreme je postigao samo četiri poena, uz pet skokova i tri asistencije.\nDenveru je ovo bila 13. pobeda uz 23 poraza, dok Minesota ima trijumf manje i poraz više.\nMajami – Njujork 90:98\nOrlando – Indijana 86:95\nVašington – Klivlend 115:121\nBoston – Detroit 94:99\nBruklin – Toronto 74:91\nMinesota – Denver 74:78\nNju Orleans – Dalas 91:100\nSan Antonio – Juta 123:98\nFiniks – Šarlot 111:102\nOklahoma – Memfis 112:94\nPortland – Los Andjeles Klipers 98:109\nDošao narkoman u crkvu i kaže svešteniku:\n- Dobra ti gajba, samo su ti posteri malo izlizani!


Vojvođanski klub: Srbija izvršila desant na Novi Sad i Vojvodinu | Autonomija\nVojvođanski klub: Srbija izvršila desant na Novi Sad i Vojvodinu\n“Na Vojvođanima je da tu poruku razumeju. I da adekvatno odgovore na nju”\nNevladina organizacija Vojvođanski klub ocenila je danas da je organizovanjem vojne parade u Novom Sadu protekle subote država Srbija poslala poruku Vojvodini i Vojvođanima da je izvršila “desant” na pokrajinu i da je “konačno zauzela teritoriju Vojvodine”.\n“Vojvodina je svedena na ‘upravno područje’ Beograda, kojim po svom nahođenju upravlja Aleksandar Vučić, uz upravitelje koje je sam imenovao”, ocenjuje se u saopštenju za javnost i dodaje da je neodvojivi deo “političkog desanta” na Novi Sad i Vojvodinu bila zajednička sednica Vlade Srbije i Pokrajinske vlade.\n“Apsolutni gospodar političke manipulacije i marketinga u Srbiji, ovoga puta se posebno potrudio da Vojvođanima bude poslata jasna poruka. Aleksandar Vučić je objasnio da zakon o finansiranju Vojvodine uopšte nije važan, jer je on odlučio da bude milostiv i da Vojvodini da mnogo više. Poruka je jasna: državni novčanik je kod Vučića, a on iz budžetske kasice vadi i daje – kome i koliko hoće”, ocenjuje se u saopštenju.\nNavodi se da se na taj način šalje jasna poruka da Ustav, zakon o finansiranju i drugi sistemski dokumenti, čija realizacija ne sme da zavisi ni od čije milosti, niti od toga ko je na vlasti, očigledno ne odgovaraju aktuelnim vlastima.\n“Vojvođanski klub pozdravlja nedvosmislenost sa kojom su izneti stavovi premijera Vučića, jer je time znatno doprineo da Vojvođani prepoznaju autoritarni sistem samovolje pojedinca, na račun sistemskog i zakonitog delovanja institucija. Nema ni pravde ni jednakosti u društvu u kome opstanak i razvoj svega zavise od samovolje pojedinca”, ocenjuje se u saopštenju.\nDodaje se da je vojna parada očito iskorišćena kao prilika da se pošalje poruka od strane više subjekata, koji su, bez obzira na međusobne razlike, u jednom saglasni: “Vojvodina je osvojena!”\n“Na Vojvođanima je da tu poruku razumeju. I da adekvatno odgovore na nju”, naveo je Vojvođanski klub.\nTa nevladina organizacija je ocenila da su govornici na vojnoj paradi učinili sve kako bi sakrili jednostavnu istinu da su Novi Sad od fašizma oslobodili partizani.\nVojvođanski klub je u saopštenju za javnost naveo i istorijske činjenice u vezi sa Danom oslobođenja Novog Sada, 23. oktobrom 1944. godine, kao i imena narodnh heroja koji su poreklom iz Vojvodine.\nSaopštenje za javnost završava se sa partizanskim antifašističkim pozdravom: “Smrt fašizmu – sloboda narodu!”


VRANJE: Carinici pronašli 10 migranata u kamionu | Red Portal\nVRANJE: Carinici pronašli 10 migranata u kamionu\nIzvor: jugmedia.rs, Foto: jugmedia.rs/nepoznato\nU grupi pronađeno i četvoro dece\nCarinici su danas u unutrašnjosti jednog kamiona otkrili grupu od 10 migranata, među kojima je bilo i četvoro dece.\nOvo nije prvi slučaj da se migranti koji nastoje da se domognu neke od razvijenih zemalja EU, greškom nađu u Srbiji.\nČim je otvoren tovarni deo kamiona, pred carinicima i policajcima ukazalo se 6 odraslih osoba i 4 dece, a reč je o porodicama avganistanskih državljana koji su u taj kamion ušli u Grčkoj sa ciljem da dođu do Evrope.\n- Podsećamo da pored toga što svakodnevno sprečava carinske prekršaje, Uprava carina Srbije aktivno radi na sprečavanju ilegalnih migracija o čemu govori i podatak da je samo tokom prethodne godine sprečeno čak 1148 osoba u pokušaju da ilegalno pređu državnu granicu - navode iz Uprave carine.\nSrbija ne može da postane PARKING ZA MIGRANTE\nBrod sa 422 migranta pristiže na Siciliju\nMigranti u Knez Mihailovoj opljačkali ZARU 😐\nBeba od 8 meseci upucana u glavu tokom rasprave roditelja 😱😥\nNoć u Beogradu: Tri saobraćajne nesreće i 111 intervencija Hitne pomoći


Tanjug 22. septembra 2021. 17:25\nNJUJORK – Ministar spoljnih poslova Srbije Nikola Selaković razgovarao je danas u Njujorku sa ministarkom inostranih poslova, međunarodne saradnje i zajednica Gvineje Bisao, Suzi Barbosom, i ocenio da su sadašnji odnosi dve države prijateljski, ali nedovoljno razvijeni.\nSelaković je izrazio spremnost Srbije za jačanje političke i posebno, ekonomske saradnje.\nMinistar je sagovornicu upoznao sa uspesima ekonomskih reformi u Srbiji u prethodnih sedam godina.\nSelaković je informisao ministarku Barbosu o situaciji na Kosovu i Metohiji i kontinuiranom nepoštovanju i neprimenjivanju Briselskog sporazuma.\nPodvukao je da je naša strana posvećena dijalogu, s ciljem postizanja kompromisnog rešenja.\nSelaković je izrazio nadu i da će delegacija Gvineje Bisao biti učesnik na skupu na visokom nivou koji će biti u oktobru u našoj prestonici, povodom obeležavanja 60 godina od Prve konferencije nesvrstanih u Beogradu.\nŠef srpske diplomatije pozvao je ministarku Barbosu da dođe i u zvaničnu posetu Srbiji.\nMinistar je informisao sagovornicu o programu stipendiranja studenata iz afričkih zemalja i država Pokreta nesvrstanih „Svet u Srbiji“ i rekao da je Srbija spremna da većem broju studenata iz Gvineje Bisao, od trenutna dva godišnje, ponudi školovanje u našoj zemlji.\nSagovornici su se podsetili da je Jugoslavija podržavala borbu za oslobođenje Gvineje Bisao i da je bila prva država u Evropi koja ju je priznala.


10 miliona evra za informaciju o Mladiću | EurActiv Srbija\n10 miliona evra za informaciju o Mladiću\nObjavljeno : 29.10.2010.\t Tweet\nVlada Republike Srbije usvojila je na jučerašnjoj sednici Odluku kojom se određuje novčana nagrada u iznosu od 10 miliona evra za informaciju koja bi dovela do pronalaženja i lišavanja slobode haškog optuženika Ratka Mladića, kao i novčana nagrada u iznosu od milion evra za informaciju koja bi dovela do pronalaženja i lišavanja slobode Gorana Hadžića.\nVlada je usvojila i Odluku o izmenama Odluke o broju studenata za upis u prvu godinu studijskih programa osnovnih studija koji se finansiraju iz budžeta za univerzitete i fakultete čiji je osnivač Republika Srbija za školsku 2010/2011. godinu, kao i odluke o broju studenata za upis u prvu godinu studijskih programa master akademskih studija i studijskih programa doktorskih studija koji se finansiraju iz budžeta.\nNa sednici je usvojen Predlog zakona o potvrđivanju ugovora o zajmu za kredit za povlašćenog kupca za projekat most Zemun–Borča sa pripadajućim saobraćajnicama između Vlade Republike Srbije kao zajmoprimca i kineske Eksport–Import banke kao zajmodavca.\nVlada je usvojila i Predlog zakona o potvrđivanju sporazuma između Vlade Republike Srbije i Vlade Crne Gore o saradnji u zaštiti od prirodnih i drugih katastrofa i Predlog zakona o potvrđivanju Sporazuma između Vlade Republike Srbije i Vlade Republike Kazahstana o ukidanju viza za njihove državljane.


Pravda je možda spora, ali dostižna! Saša Mirković pobedio Oliveru Kovačević na sudu!\nSaša je nedavno objavio i dokument u kom je navedeno da je vlasnik "Beovizije" producentska kuća "Megaton" i time raskrinkao Oliveru Kovačević. Sud je i zvanično usvojio da je Megaton vlasnik Beovizije i takođe je odbio privremenu meru RTS-a, a… »\nRTS vas poziva da novogodišnju noć provedete „Pod nebom Srbije“\nI ove godine, za sve one koji će predstojeće novogodišnje veče provesti sa RTS-om, očekuje ih zanimljiv i bogat program, koji je predstavila Olivera Kovačević, glavna i odgovorna urednica Zabavnog programa. Ove godine novogodišnji program Pod… »\nBanjaluka negira bilo kakav Dodikov dogovor sa EU, Sarajevo traži objašnjenje od EU\nSARAJEVO - Objavljivanje dokumenta sa potpisom šefa Delegacije EU u Sarajevu Johana Satlera o navodnom dogovoru evropskog komesara za proširenje Olivera Varheljia sa srpskim članom Predsedništva BiH Miloradom Dodikom o održavanju sednice NSRS o… »\nU bioskopu Cineplexx u Tržnom centru Galerija, 15.12.2021. Hyundai Srbija je obeležila početak globalne saradnje Hyundai Motor Company i Sony Pictures. Povodom početka prikazivanja novog filma o Spajdermenu, “Put bez povratka” Hyundai Srbija je… »\nKomemoracija povodom smrti pevačice narodne muzike Merime Njegomir (1953-2021) održana je danas u prisustvu članova porodice, brojnih kolega, prijatelja i poštovalaca u Radio Beogradu, u medijskoj kući u kojoj je Njegomir bila glavna i odgovorna… »\nKomemoracija Merimi Njegomir završena potresnim govorom Ane Bekute: Kumo, ja plačem za sobom...\nMerima Njegomir preminula je 20. novembra u 69. godini. Komemoracija Merimi Njegomir održana je u 11 časova, u Kamenoj sali u zgradi Radio Beograda. Počela je melodijom pesme "Jutros mi je ruža procvetala", a završila govorom Ane Bekute i melodijom… »\nMerima Njegomir sahranjena u Aleji zaslužnih građana na Novom groblju\nU Radio Beogradu održana je komemoracija legendarnoj pevačici narodne muzike Merimi Njegomir. Kolege i prijatelji rekli su da je svojim anđeoskim glasom otpevala najviše najlepših narodnih pesama. Nakon komemoracije, Merima Njegomir je sahranjena u… »\nBEOGRAD: Komemoracija povodom smrti pevačice narodne muzike Merime Njegomir (1953-2021) održana je danas u prisustvu članova porodice, brojnih kolega, prijatelja i poštovalaca u Radio Beogradu. Komemoracija je održana u Kamenoj sali Radio Beogradu, u… »\nSvet & Skandal 23.11.2021\nNa komemoraciji Merimi Njegomir, pored Olivere Kovačević i Bore Dugića govirli su brojni prijatelji preminule pevačice. Ana Bekuta i Ceca Bojković potresnim govorom se oprostile od Merime! Ćerke Jelena, Ljubica i Milica, kao i sin Marko nakon… »\nRadio 021 pre 49 minutajoš 32 povezane\nB92 pre 31 minutajoš 26 povezanih\nRezultati: Rafa surov već u 1. kolu, Lajović i Kecmanović prošli


Festival knjige na Svetosavskom platou od 21. aprila do maja\nI. Đ. 18. aprila 2017. 15:12\nOd 21. aprila do 1. maja, na platou ispred Hrama Svetog Save, održaće se festival knjige „Svi smo mi čitaoci“, na kojem će biti predstavljen i kulturno-edukativni program za decu.\nFestival, koji će biti svečano otvoren 21. aprila u 14 sati, organizuje Udruženje izdavača i knjižara Srbije u saradnji sa Gradskom opštinom Vračar.\nU prostorijama te opštine danas je bila organizovana i konferencija za novinare povodom festivala, na kojoj je generalni sekretar Udruženja Ana Opačić rekla kako će u fokusu festivala biti deca.\nVrlo je važno, kazala je, da se deci usadi ljubav prema knjigama, jer, prema njenim rečma, danas deca imaju probleme sa pažnjom i koncentracijom, a razlog tome je zloupotreba tableta, telefona…\nOsim sajma knjiga, navela je ona, biće organizovana i bogat kulturno edukativni program a pažnja će se posvetiti i potrebi inkluzije dece sa smetnjama i razvoju kroz likovne radionice, predstave za decu čiji ansambl čine upravo deca sa smetnjama, te dečji plesni ansamla koji je u koreografiju uvrstio i znakovni jezik.\n5 knjiga koje svako treba da pročita\nU ponedeljak, 21. aprila, festival će posetiti, najavila je, tri osnovne škole iz Lebana, a nastupiće muzička škola „Stevan Hristić“ iz Stanišora sa Kosova i Metohije.\nZamenik direktora Kancelarije za KiM Željko Jović, koji se takođe obratio na konferenciji, rekao je da je to izuzetno velika i važna stvar za mališane iz Stanišora.\nTa škola, kazao je on, nalazi se u srpskom, kosovskom pomoravlju, i njeni đaci žive u otežanim bezbednosnim i političkim uslovima, te je za njih ovo prilika da budu viđeni, da se njihov glas čuje, i da učestvuju u istim stvarima kao njihovi vršnjaci iz centralne Srbije.\nPredsednik opštine Vračar Milan Anđelković rekao je kako mu je izuzetno zadovoljstvo što će opština na čijem je čelu već peti put ugostiti ovaj festival na Svetosavskom platou, trouglu između Hrama svetog Save, Narodne biblioteke i Muzeja NIkola Tesla.\nPošto je knjiga svakome najveći drug, kazao je Anđelković, iz opštine se ovim festivalom trude da svakome pokažu njenu moć.\nTokom festivala, 23. aprila, obeležava se Svetski dan knjige.\n„Knjigu treba staviti na pijedestal i treba da je nosimo gde god da idemo a ne da to bude tablet već knjiga, jer jedino tako ćemo zadržati ono što je napisano hiljadama godina“, kazao je.\nTokom trajanja festivala održaće se brojne promocije knjiga i autora prisutnih izlagača, kao i stručni panel na temu „Izazovi ostvarivanja i zaštite autorskih prava danas“ u amfiteatru Narodne biblioteke 29. aprila u 12 sati.


Beograd, 04. Juni 2010. PR Objave: Saopštenje -\nMa.rs, startup koji se bavi inovativnim marketing rešenjima, učestvuje u programu za ravoj preduzeća organizovanog od strane lokalne firme PSTech u saradnji sa EBRD-o, Docklands innovation park-om i Bolton Trust-om.\nMa.rs se specijalizuje za marketing rešenja u oblasti mobilnih komunikacija i trenutno razvija servis koji omogućava brz i lak prelazak sa tradicionalnog offline u web bazirani mobilni marketing. Dodatna pogodnost ovog prelaska je detaljna statistika koja omogućava precizan uvid u povratak na investiciju (ROI).\nUkupno, tri startup-a učestvuju u prvom privatnom programu za razvoj preduzeća u Srbiji. Program je organizovan od strane domaće IT firme PSTech u saradnji sa Docklands Innovation Park-om i Bolton Trust-om iz Irske, uz podršku Evropske Banke za Obnovu i Razvoj kroz TAM-BAS program.\nNaziv: ma.rs innovative\nAdresa: Milutina Milankovica 11b\nIme: Dragan Stefanov\nit, pstech, mobile, mars, mobilne tehnologije


Rajfajzenbank Internacional (RBI) namerava da se dalje širi u zemljama istočne Evrope, a kao atraktivne zemlje direktor Johan Štrobel je naveo Srbiju, Šešku, Slovačku i Mađarsku.\n"Ako cena odgovara bili bismo spremni, u zemljama u kojima smo dobrodošli, da preuzmemo banke", naglasio je Štrobel u izjavi nemačkom dnevniku "Handelsblat".\nPrema njegovim rečima, problem su previsoke procene, kao i pitanje da li je RBI, kao strana banka, uopšte dobrodošla.\nTo pitanje, kako navodi, postavlja se i u slučaju Komercijalne banke u Srbiji.\n"Neophodan je transparentni prodajni proces od strane srpske vlade. Ne mogu trenutno još proceniti naše šanse", rekao je Štrobel.\nOn je ukazao da je konsolidacija u bankarskom sektoru trenutno u toku, a to znači da nema samo fuzionisanja i preuzimanja, već da se i pojedine strane banke povlače iz istočne Evrope.


Alba Zenica: Kontejneri poluprazni, građani odlažu smeće pored istih\nU Zenici su na pojedinim lokacijama, krajem prošle i početkom ove godine, instalirani kontejneri za selektivno odlaganje otpada.\nUporedo sa tim pojavili su se i problemi, jer se često smeće odlagalo pored ovih kontejnera. Na osnovu fotografije koju nam je jučer poslala sugrađanka i izjavila da je posljednje pražnjenje bilo prošlog utorka, poslali smo upit preduzeću Alba vezano za odvoz smeća i dobili odgovor:\n“Na navedenoj lokaciji kod Kineskog zida nalaze se podzemni kontejneri, od kojih su dva namijenjena za komunalni otpad, a dva za iskoristivi – papir/karton i PET/foliju, a prazne se 3 puta sedmično. Kao što se na slici može vidjeti, pored kontejnera se nalazi velika količina razbacanog otpada, kako komunalnog, tako i iskoristivog, što znači da se otpad nije adekvatno odvojio i odložio u namijenjene kontejnere. Lično smo se uvjerili, nakon prijema slike, da su kontejneri za papir/karton i PET/ foliju bili poluprazni, a od kako su postavljeni nisu nikako pražnjeni, jer nije postojala potreba za pražnjenjem”, izjavili su za Radio Zenit iz preduzeća Alba Zenica i apeluju na građane da se pridržavaju oznaka na kontejnerima.


POGLEDAJTE KO SU MLADI IZ TIZER KAMPANJE SD-A! – Socijaldemokrate Crne Gore\nSa njima smo počeli „Mi odlučujemo“, sa njima i zatvaramo kampanju\nSocijaldemokrate Crne Gore prve su počele ovogodišnju političku kampanju „Mi odlučujemo DOSLJEDNO“ za parlamentarne izbore, i to tizer kampanjom, u kojoj su se neko vrijeme pojavljivali samo mladi ljudi. Oni su slali svoje poruke oko toga šta očekuju od političara koji će nakon parlamentarnih izbora biti na pozicijama na kojima se odlučuje.\nKampanja je privukla veliku pažnju, pa su njihove video-poruke imale više stotina hiljada pregleda.\nDina Tošić je istakla da je bila dio tizer kampanje i da se odlučila za Socijaldemokrate jer je riječ o partiji nove političke kulture, koja umjesto kritike tuđih, nudi sopstvena rješenja i preuzima odgovornost za mnoge razvojne, odnosno reformske procese u Crnoj Gori.\nNataša Knežević, magistrica saobraćaja, poručila je da podržava Socijaldemokrate zbog uvođenja besplatnih studija i Fonda za kvalitet i talente. „Zato što želim da se osigura nastavak te prakse i podržim one koji su nam to omogućili“.\nMelisa Brzać, profesorica razredne nastave, rekla je da podržava Socijaldemokrate zbog zalaganja za državne stanove za mlade, te povećanje minimalnih plata i penzija. Naglasila je takođe da je saglasna sa stavom Socijaldemokrata da ključni resursi treba da ostanu u rukama države.\nMiloš Mašković, student, je pak rekao da svoju podršku daje Socijaldemokratama zato ova partija usmjerava ne samo kampanju, već čitavo djelovanje na životna pitanja, ekonomiju i informacije mladima u vezi sa pokretanjem sopstvenog biznisa.\nAjna Dupljak, diplomirana žurnalistkinja, poručila je mladima da se za ovu partiju odlučila jer SD mlade stavlja u prvi plan, a potencijale mladih prepoznaje kao značajan društveni resurs.\nSvi oni, zajedno su poručili da Socijaldemokrate Crne Gore imaju najaktivniju omladinu, da su ponosni što je trenutno u SD-u na hiljade omladinaca, ali i što još masovno prilaze, te zaključili da je upravo to rezultat činjenice da Socijaldemokrate mlade shvataju i više nego ozbiljno.


Sadnja čempresa doniranih od strane Kompanije ZADA Pharmaceuticals\nU okviru projekta Kompanije ZADA Pharmaceuticals kojim se želi doprinijeti redukciji aerozagađenja i potaknuti ostale na odgovornije ophođenje prema okolišu i prirodi danas su u dvorištu tuzlanske biblioteke „Derviš Sušić“ zasađeni tuja-čempresi. U ovoj akciji učestvovali su radnici JKP Komunalac Tuzla Radna jedinica Parkovi, te učenici Ekološke sekcije Gimnazije „Ismet Mujezinović“ Tuzla sa profesoricom Mirsadom Begović , učenici Gimnazije „Meša Selimović“ Tuzla i zaposlenici Biblioteke.\nU ime Kompanije ZADA ovom događaju prisustvovala je Mr.ph.Lejla Hasanović, PR kompanije ZADA Pharmaceuticals koja je izrazila svoje zadovoljstvo ovom akcijom.\n- Kompanija ZADA Pharmaceuticals odlučila je podržati ovaj ekološki projekat i donirati sadnice, koje su zasađene od strane uposlenika biblioteke, radnika Komunalca i učenika. Naša kompanija nastavila je svoj cilj ekološkog osvještavanja i podrške zajednici, a koji je započela u martu mjesecu ove godine. ZADA Pharmaceuticals i na ovaj način opravdava epitet društveno odgovorne kompanije, kazala je Hasanović.\nDirektorica Biblioteke, Mirna Trifković, zahvalila se predstavnicima Kompanije ZADA na ovoj donaciji, kao i učenicima tuzlanskih gimnazija, te uposlenicima JKP Komunalac koji su pomogli u sadnji tuja-čempresa.


Vezu bez obaveza žele novinari, policajci, nastavnici, inženjeri hoće seks, programeri ljubav, a lekari… - Story\nVezu bez obaveza žele novinari, policajci, nastavnici, inženjeri hoće seks, programeri ljubav, a lekari…\nTvorci nove aplikacije za upoznavanje Clover anketirali su 33.000 korisnika između 18 i 60 godina i pitali ih šta očekuju od veze.\nUkoliko ste lekar ili inženjer, izvesnije je da vam treba neobavezni seks nego duga i stabilna veza.\nAnketa je pokazala da u zavisnosti od profesije vladaju određeni stereotipi kada su u pitanju seksualne želje. Dok se knjigovođe, psiholozi i medicinske sestre nadaju da će ući u duge, stabilne veze, glumci i inženjeri ne maštaju o tome.\nFarmaceuti, dizajneri i programeri takođe traže veliku i trajnu ljubav, a lekari i advokati, to jest oni koji su prošli kroz dug proces školovanja i obuke pre nego što su se ostvarili u karijerama, na prvom mestu traže prijateljstvo.\nVezu bez obaveza žele novinari, policajci, nastavnici, publicisti, naučnici, marketinški stručnjaci, muzičari.\nTvorci aplikacije su rekli da, iako je evidentno da na naše veze utiče profesija, nemaju nijednu teoriju koja bi objasnila objavljene rezultate.\n– To koliko slobodnog vremena imamo sigurno igra veliku ulogu. Takođe, to što su mnogi korisnici rekli da ne traže ozbiljnu vezu ukazuje da igraju na sigurno, jer žele sebi da omoguće da upoznaju što više ljudi i tako prošire svoj izbor – rekao je osnivač “Clovera” Ajsak Raišik navodi portal superzena.b92.net.\nMožda jeste korigovala lice, ali trbušnjaci su pravi: Melani Grifit zaista izgleda ovako u 59. godini (foto)\nPoboljšajte vašu vezu prostom vežbom za samo 30 sekundi!\nRazlozi zbog kojih TREBA da budete u vezi sa nižim muškarcem\nŽrtvovala je mnogo zarad braka sa princem Harijem: Šta sve čeka Megan Markl posle venčanja (foto)


PM Plus razvio softver specijalizovan za vođenje kongresa – Personal magazin\nProfesionalni kongresni organizator PM plus je kongresni organizator u Srbiji koji je razvio sopstveni softver specijalizovan za vođenje kongresa, praćen novim sistemom rada i procedura koje su upotpunjene korišćenjem savremenih…\nProfesionalni kongresni organizator PM plus je kongresni organizator u Srbiji koji je razvio sopstveni softver specijalizovan za vođenje kongresa, praćen novim sistemom rada i procedura koje su upotpunjene korišćenjem savremenih informacionih tehnologija po ugledu na evropske kongresne turoperatore.\nPočetkom 2011. godine PM plus je predstavio sistem pod nazivom „CPR System – Congress Planning ang Registration System“ na kongresu „Dana defektologa 2011“ za koji je dobio brojne pohvale za inovaciju u oblasti kongresnog turizma.\nOvaj projekat predstavlja skup drugačijih, preciznijih i automatizovanih procesa tokom planiranja, organizacije i registracije učesnika koji su ostvareni korišćenjem bar kod tehnologija, a čime su ostvarene velike uštede u vremenu rada i tačnosti obrade podataka. Razvoj CPR System-a u narednim fazama imaće prevashodni akcenat na same učesnike kongresa radi ostvarenja što kvalitetnijeg odnosa sa organizatorom, kao i olakšavanju obaveza koje učesnici imaju tokom kongresa.\nOčekivanja PM plus-a su da će ovim projektom, koji je tek počeo da se razvija, biti znatno podignut nivo usluga koje pružaju kongresni organizatori u Srbiji na nivo rada evropskih kongresnih organizatora i da ćemo uskoro biti u mogućnosti da posredstvom savremenih informacionih tehnologija inostrane kongrese organizujemo upravo u Srbiji.\nPM Plus razvio softver specijalizovan za vođenje kongresa was last modified: November 4th, 2011 by Redakcija\nPM Plusvođenje kongresa\nOkrugli sto “Budućnost IKT tehnologija kod nas i u svetu”


Uskoro i kod nas upravni i nadzorni odbori u bankama – Bankar.me\nOctober 20, 2021 BANKE, Članci, CRNA GORA, CRNA GORA, SVE VIJESTI Leave a comment\nCentralna banka (CBCG) je spremna za početak primjene novog zakonskog okvira, koji stupa na snagu od 1. januara naredne godine. Trenutno je u toku sprovođenje procedure za izbor i imenovanje novih članova organa upravljanja kreditnih institucija, dok banke intenzivno sprovode neophodne pripreme za primjenu nove regulative, saopšteno je Pobjedi u vrhovnoj monetarnoj instituciji.\nOd početka naredne godine počeće da važe zakoni o kreditnim institucijama i o sanaciji kreditnih institucija, čija je primjena prethodno odložena za godinu, jer banke zbog pandemije nijesu mogle uskladiti poslovanje sa ovim propisima. U susret njihovoj primjeni CBCG je krajem 2020. i tokom 2021. usvojila predviđene podzakonske akte, čime je uspostavljen novi regulatorni okvir za poslovanje banaka.\n– CBCG je u zakonskom roku usvojila podzakonsku regulativu koja se odnosi na primjenu Zakona o sanaciji kreditnih institucija. Prije usvajanja, regulativa je bila poslata Udruženju banaka, kako bi se sve banke mogle izjasniti o njoj. Dodatno, CBCG je u internim aktima razvila metodologije, priručnike i procedure za primjenu zakona, usklađene sa regulativom i smjernicama EU – kazali su u CBCG.\nJedna od ključnih novina Zakona o kreditnim institucijama je uvođenje dvodomnog sistema upravljanja. Organ upravljanja u bankama do sada je bio odbor direktora, uz najmanje dva izvršna direktora koji su rukovodili poslovanjem na dnevnom nivou. Novim zakonom biće razdvojene funkcije upravljanja i nadzora, pa će biti formirani upravni i nadzorni odbor.\n– Novim zakonom uvode se jasna načela i standardi koji se primjenjuju na aranžmane korporativnog upravljanja i mehanizme u bankama, koji se odnose na sastav odbora, njihovo funkcionisanje i ulogu u nadzoru rizika i strategija sa ciljem povećanja efikasnosti nadzora. Unapređuje se i status i nezavisnost funkcije upravljanja rizicima. Članovi odbora će imati eksplicitnu ulogu u praćenju aranžmana upravljanja rizicima u bankama, čime se utiče na ograničenje prevelikog izlaganja riziku pojedinačnih banaka i, u krajnjem, akumulacije prekomjerne izloženosti u finansijskom sistemu – pojasnili su u CBCG.\nUvodi se načelo proporcionalnosti, kojim će se uzeti u obzir veličina i složenost aktivnosti pojedine banke, kao i različiti modeli korporativnog upravljanja, te načelo raznolikosti u sastavu odbora što će obezbijediti širi spektar stavova i mišljenja.\nOvaj zakon će, ukazuju u CBCG, obezbijediti i jačanje kapitalnih zahtjeva za banke, te bolje interno upravljanje rizicima, posebno u dijelu praćenja likvidnosti na duže rokove i ispunjenosti minimalnih zahtjeva za likvidnošću. Biće uspostavljen limit pozajmljivanja kao zaštita od prekomjernog zaduživanja banaka, dok će se povećati izvori sredstava za poslovne aktivnosti banaka koje imaju za cilj veću kreditnu aktivnost.\n– Uvođenjem navedenih instrumenata djelovaće se na pojedinačnu banku i tako uticati na stabilnost bankarskog sektora kao najvažnijeg segmenta finansijskog sistema u Crnoj Gori, odnosno doprinijeti stabilnosti cjelokupnog finansijskog sistema kao cjeline. Takođe, novim Zakonom o kreditnim institucijama, kao i nizom usvojenih podzakonskih akata, stvoren je regulatorni okvir koji je potpuno usklađen sa EU propisima, čime se unapređuje zaštita i funkcionisanje bankarskog sektora u Crnoj Gori, a samim tim pozitivno se utiče na povećanje poslovnih aktivnosti banaka, ali i bolju zaštitu deponenata – tvrde u CBCG.\nZakon o sanaciji kreditnih institucija, s druge strane, daje CBCG ovlašćenja za primjenu mjera i instrumenata koji su potrebni za stabilizaciju banaka sa poteškoćama u poslovanju.\n– Ciljevi sanacije kreditne institucije su obezbjeđivanje kontinuiteta najvažnijih funkcija, izbjegavanje značajnog negativnog uticaja na stabilnost finansijskog sistema, zaštita budžetskih i drugih javnih sredstava putem svođenja na najmanju moguću mjeru korišćenja vanredne javne finansijske pomoći, zaštita deponenata koji imaju garantovane depozite, kao i zaštita novčanih sredstava i druge imovine klijenata – pojasnili su u CBCG.\nDa bi CBCG mogla primijeniti mjere i instrumente u skladu sa ovim zakonom, banke će morati da u internim procedurama i dokumentima na adekvatan način obuhvate proces planiranja i potencijalnog izvršenja sanacije.\n– To znači da će CBCG i banke u kontinuitetu sagledavati adekvatnost svih internih akata i planova banaka koji imaju ulogu u sanaciji, u cilju najbrže i najefikasnije primjene strategije CBCG u pogledu mjera i instrumenata sanacije – zaključili su u vrhovnoj monetarnoj instituciji.\nTranzicija najveći izazov\nNa pitanje koji su najveći izazovi sa kojima se banke suočavaju u pripremi za primjenu novih zakona, u CBCG su odgovorili da se najviše nedoumica odnosi na tranziciju sa postojećeg na novi zakonski okvir.\n– Banke su od početka uključene u ovaj projekat, pa smo i u toku perioda značajno otežanih uslova poslovanja uzrokovanih epidemijom, redovno komunicirali sa njima u vezi sa usklađivanjem sa novom zakonskom i podzakonskom regulativom.\nS obzirom na to da je novi okvir u potpunosti izrađen po ugledu na važeću evropsku regulativu, i da podrazumijeva detaljnije uređenje pojedinih segmenata, ali i uvođenje novih instituta u bankarsko poslovanje, najviše nedoumica se odnosi na tranziciju sa postojećeg na novi okvir – naveli su u CBCG, ističući da su otvoreni za konsultacije sa bankama kako bi im pomogli u rješavanju potencijalnih nedoumica u vezi sa primjenom regulatornih rješenja.\nPOJMOVIBanke u Crnoj Gori CBCG Crnogorske banke Udruženje banaka Crne Gore\nPrevious Minimalna potrošačka korpa u septembru 665 eura\nSljedeći Primjenom 5G društvo će postati efikasnije


BERBA U CARSKIM VINOGRADIMA - Podrum Vukoje privodi kraju još jednu uspješnu godinu | Trebinje Live\nBERBA U CARSKIM VINOGRADIMA - Podrum Vukoje privodi kraju još jednu uspješnu godinu\nU Carskim vinogradima Podruma "Vukoje 1982" u Ušču kod Trebinja danas je počela berba grožđa iz vinograda iz kojih su prije više od jednog vijeka najbolja vina služena na bečkom dvoru, a danas širom zemaljske kugle.\nOvogodišnja berba je, po riječima vlasnika podruma Radovana Vukoja, jedna od najuspješnijih, a najkvalitetnije probrano grožđe uskoro će naći svoje mjesto u prepoznatljivim vinskim bocama najbolje vinarije jugoistočne Evrope.\n"Kad se kaže vinogradarski da je ovo najbolja godina, onda se tu podrazumijeva da je urod i kvalitet bio u jednom dobrom odnosu. Bili su izuzetni barometri šećera i kiselina", rekao je Vukoje.\nPrema njegovim riječima, žilavka koja se danas bere u Carskim vinogradima, proslavila se ove godine u Briselu, gdje je dobila najveću nagradu za kvalitet.\nPodrum "Vukoje" ne vrši otkup grožđa, već ima sopstvene vinograde - one koje je dala zemlja kamena - Hercegovina, vjetrovi koji dolaze sa mora i hercegovačkih planina.\nDanašnji svečani čin, uz berače i porodicu Vukoje, uljepšale su i djevojke u narodnim nošnjama, koje su ovom događaju dale poseban ugođaj - da tradicija i kvalitet uvijek idu zajedno.\nOva godina je veoma specifična za pomenuti podrum, jer će ove godine cijediti i prvo maslinovo ulje.\n"U narednom periodu ćemo napraviti uljaru i destileriju. Idemo sa novim investicijama i želja nam je da u Hercegovinu dovedemo što više ljudi", kazao je Radovan Vukoje.\nProšle godine je objekte Podruma "Vukoje" posjetilo preko 50.000 ljudi, a za naredni period iz ove vinarije najavljuju razvoj novih objekata za ruralni turizam.\nPodrum "Vukoje" izvozi na tri kontinenta - u Aziju, Sjevernu Ameriku i zemlje Evrope, a od ovogodišnje berbe iz Carskih vinograda očekuje se oko tri hiljade boca najekskluzivnijeg vina, čija je proizvodnja limitirana i za kojim je velika potražnja.


23.05.2019 u 15:11\nDragan Šutanovac dobio nagradu za reformu vojske\nForum za bezbednost i demokratiju dodelio je nagradu za reforme u oblasti bezbednosti i odbrane bivšem ministru odbrane Draganu Šutanovcu. Tim povodom bivši predsednik Demokratske stranke rekao je za „Politiku” da mu priznanje koje je dobio i njegovog tima koji je sprovodio reforme u vojsci je izuzetno značajno jer su sprovedene u izuzetno teškim okolnostima. „Reforma sistema odbrane je neprekidan posao i mora da uvaži kako savremene trendove tako i regionalni kontekst u kome se sprovodi. Iako danas imamo kritičare ipak se niko nije usudio da menja ono što je dobro i to je najveća potvrda kvaliteta. Vojska Srbije je važan segment kako države tako i opšteg društvenog stanja i neophodan je svakodnevni rad na unapređenju kako kadrovima tako i savremenim sredstvima naoružanja ali pre svega\n29.10.2016 u 21:18\nŠutanovčev „ekspoze” pred Skupštinom DS-a\n„Svesni smo da smo u prošlosti činili greške, znam da neka obećanja nismo ispunili, ali ne postoji ništa dobro što se u ovoj zemlji desilo od 2000. a da u to nije utkana Demokratska stranka.” Tu poruku uputio je novi predsednik DS-a Dragan Šutanovac, govoreći na 19. skupštini ove partije, uz opasku da se demokrate više neće izvinjavati i da će hodati uspravno jer nemaju čega da se stide. Lider DS-a obratio se delegatima i gostima svečanog programa skupa, najavljujući tako radni deo u kojem su učesnici birali nove članove Glavnog i Nadzornog odbora i Statutarne komisije, ali i predsednika Političkog saveta. Za tu funkciju kandidovan je Zoran Lutovac, na predlog Šutanovca i Predsedništva DS-a. Do zaključenja ovog izdanja našeg lista još nije potvrđeno da li je Lutovac i zvanično izabran\n28.10.2016 u 14:00\nŠutanovac oslobođen optužbe za neprijavljivanje imovine\nPrvi osnovni sud u Beogradu oslobodio je danas bivšeg ministra odbrane i predsednika Demokratske stranke Dragana Šutanovca optužbi za neprijavljivanje imovine, zaključivši da nije imao nameru da prikrije imovinu. Šutanovcu je izrečena oslobađajuća presuda, jer nije dokazano da je izvršio krivično delo za koje se tereti - neprijavljivanje imovine ili davanje lažnih podataka o imovini iz Zakona o agenciji za borbu protiv korupcije, rekla je Tanjugu portparol suda Ivana Ramić. To je prvostepena presuda, na koju tužilaštvo ima pravo da uloži žalbu. Šutanovcu tužilaštvo stavlja na teret da nije prijavio kompletnu imovinu koju je stekao sa suprugom u okviru izveštaja o imovini i prihodima u toku 2011. godine. Optužni predlog tužilaštva se odnosi na jednu desetinu idealnog dela\n26.10.2016 u 09:05\nŠutanovac se okružuje rivalima\nPredsednik Političkog saveta Demokratske stranke Dragoljub Mićunović ove subote će, najverovatnije, posle više od decenije napustiti jednu od najvažnijih funkcija u DS-u i dobiti status počasnog predsednika partije. To je, prema nezvaničnim informacijama, predlog novog lidera Dragana Šutanovca koji je juče podržalo Predsedništvo partije, a konačnu reč daće kroz tri dana i izborna skupština DS-a. Zoran Lutovac, drugoplasirani na stranačkim izborima, prema mišljenju Šutanovca, trebalo bi da zauzme Mićunovićevo mesto. Naš izvor iz vrha stranke tvrdi da Mićunović nije bio ljut zbog ovakve odluke novog rukovodstva, ali juče nije bio raspoložen da za „Politiku“ komentariše kadrovsku kombinatoriku. Jedan od osnivača DS-a biće drugi počasni predsednik, posle Borisa Tadića koji je na tu